Internazionalismoa | alternatiba.net\nUrrea: "EAEren enbaxadek AHTaren euskal adarrak baino 1.000 aldiz gutxiago balio dute"\nAlternatibako bozeramaile eta Euskal Herria Bilduko legebiltzarkide Diana Urreak Eusko Legebiltzarrean esandakoa Gorka Maneirok (UPyD) eginiko eskaeri erantzuten, honek EAEko enbaxadak ixteko eskatzeko mozioa egin baitu.\nwife find fast best sex apps ios 10.2 matchups\nKoalizioak adierazpen instituzionala onartzea proposatu du, Eusko Legebiltzarrak Chavezen heriotza dela-eta dolumina adierazi eta justiziaren eta berdintasunaren aldeko haren lana aitor dezan.\nAlternatiban atsekabez hartu dugu Hugo Chavez Frias herrien eta jazarritako pertsonen eskubideen defentsan borrokalari nekaezinaren heriotza. Hamalau urtean Venezuelako Errepublika Bolivartarraren Gobernuan eginiko lana aitortzekoa da, ez bakarrik bere herriak izandako aurrerapen handiarengatik, baizik eta Ertamerika eta Hegoamerikako herrien emantzipazioa, elkarlana eta integrazioa lortze aldera eginiko ahalegin handiengatik.\nAlternatiba Arabako bozeramaile Josu Estarronak salatu egin du gaur Eusko Jaurlaritzak Euskal Herria-Palestina Sareak Tel Aviveko Maccabi saskibaloi taldearen bisitaren aurrean antolatutako hainbat protesta ekintza debekatu izana.\nIsrael: lehengo lepotik burua\nIsraelgo gobernuak Gazako populazioaren aurka duela hiru hilabete burutu zuen eraso militar bortitzak milaka heriotz izan zituen ondorio bezala; eta, gainera, jada negargarria zen populazioaren egoera okertu zuen. Gure inguruko hedabideetako analista gehienek ia aho batez adierazi zuten hauteskunde israeldarrak zirela zergatia. Arrazoiak, ordea, bestelakoak dira; nahiz eta, ziur asko, Netanyahuren gobernuak argi izan eraso militar azkar batek bere alde egin zezakeela.\nAlternatibak Gdem Izik-eko ekintzaile saharauien kontrako zigorrak salatzeko Bilbon egingo den manifestazioan parte hartzera deitu du\nAlternatibako Mahai Internazionalistako bozeramaile Gonzalo Fernandezek bihar Bilbon egingo den manifestazioan parte hartzera deitu du Marokok Gdem Izik kanpamenduko ekintzaileei ezarritako epai gogorrak salatzeko. Bizkaiko saharar diasporak eta Euskadiko ordezkaritza sahararrak antolatu dute elkarretaratzea. “Gdem Izik-eko preso politikoei ezarritako zigorrak arbuiatzen ditugu oinarrizko berme legal eta judizialak betetzen ez dituztelako, EHUko irakasle Juan Soroeta bezalako nazioarteko behatzaileek aitortu duten bezalaxe; zilegitasun osoz bere herriaren autodeterminazio eskubidea eskatzen duen saharar herriaren kontrako epaiketa politikoa da beraz”.\nEkuadorren, Bizitza Duina helburu\nArgitaratutako inkesta gehienen arabera, datorren otsailaren 17an, Ekuadorko herritarrek Rafael Correa lehendakari aukeratuko dute berriz ere, bigarren itzuli baten beharrik gabe. Hala, galdeketaren emaitzak egiaztatuz gero -eta zalantzetan egon daitezkeenen botoak sorpresarik eman ezean-, Correak eta Movimiento País-ek (Herri Mugimenduak) beste 4 urte izango dituzte bizitza duinaren sozialismoa delakoaren aldeko apustuan aurrera egiteko. Lehen urratsa, egun berean aukeratuko den Asanblada Nazionalean presentzia handia lortzea izango da.\nAlternatibak Kataluniako Parlamentua zoriondu eta alderdiak estatuaren aurrean desobeditzera deitu ditu\nMartinezek, alabaina, ez ditu CIU, ERC eta ICVk hitzartutako idatziaren “gabeziak” ahaztu nahi izan: “Batetik, Herrialde Katalanak bere osotasunean kanpoan utzi dituzte, Kataluniatik haratago doan errealitate nazionala izanik; eta bestetik, kapitalean eta herrien eskubideen ezeztapenean oinarritzen den Europar Batasunera jaso da inolako kritikarik gabe, eta Kataluniako gizartea horren inguruan hitza hartu gabe”.\nIpar Irlandara zubiak igaroz\n“Berradiskidetze zubiak eraikiz” proiektutik urte bete igarota, sentsibilitate ezberdinetako gazteek osatutako talde batek Belfastera egin zuen bidaia Lokarrirekin joan zen azaroaren 28tik abenduaren 2ra. Zehazki, Lokarrik proiektuaren aurkezpenean azaldu zuen bezala, Euskadiko Gazteria Sozialistak, Gazte Abertzaleak, Ezker abertzalea, EGI eta Alternatibako kideek hartu zuten parte esperientzian, Lokarriko bi pertsonekin batera.\nPalestina Zine Forum. Cine y tertulia (Gasteiz)


Aroztegia Hilton, bost izarretako "pelotazoa"\nData: azaroak 27, 2019\nAroztegiako jabeek Irtuñean egindako agerraldian adierazi dutenaren arabera, Lekarozko Aroztegia eremuan eraiki nahi duten hotela Hilton katearen esku geratuko da eta 126 gelatik gora izanen ditu. Lanak hasiak omen dira eta 2022. urtearen amaiera aurretik ateak irekitzeko asmoa dutela adierazi dute. Jakina den moduan, hotelaz gain, golf zelai bat eta 200dik gora etxebizitza eraiki nahi ditu enpresa promotoreak fase ezberdinetan.\nBerri hau jakin bezain fite, Baztango alkatea den Joseba Otondok Ttipi-Ttapa aldizkariari adierazi dionaren arabera, "Nafarroako Gobernuak udalez gainditukoa den plan sektoriala onartu ondotik, banaketa eremu horretako birzatiketa plana eta urbanizazio proiektua onartu zituen, baina lanak hasi ahal izateko Udalari jakinarazi behar zaio, behin urbanizazioa eginda Udalaren gain gelditzen delako. Baina ez dugu lanak hasiko direla adierazten duen jakinarazpenik hartu oraino".\nProiektu honen guztiaren sustatzailea "Palacio de Arozteguia" enpresa da, zeina Inmobiliria-Caixa Galiciaren esku dagoen (%50ean) eta bertze erdia partikular ezberdinenean. Hilton hotel katea bestalde, munduko ezagunenetarikoa da, ezagunena ez bada.\nAroztegia espekulazioa gizartea


Cartas al director - Didactalia: material educativo\nHonako hau lantzeko helburu didaktikoa: egoera jakin bateko elementuak ezagutzea eta aplikatzea: eskutitz bat, ondoren, idatzizko komunikabide batean argitaratzeko bidaltzea.\nezagutza mota: erazagutzailea, prozedurazkoa\nhelburu didaktikoak: Orokorrak: Ikasterakoan, bakarka lan egiteko, ahalegintzeko eta ardurak hartzeko ohiturak garatzea, bai eta norberarengan konfidantza, ekimen pertsonala, kuriositate eta interes jarrerak garatzea ere. Gaztelania ezagutzea eta hura egoki erabiltzea. Ikasterakoan informazioaren eta komunikazioen teknologiak erabiltzen hastea, eta jasotzen eta sortzen diren mezuenganako izpiritu kritikoa garatzea. Berariazkoak: Kontzeptu izaerakoak (deklaratiboak): eskutitz formaleko elementuak ezagutzea. Prozedurazko izaerakoak: eskutitz formal bat idaztea. Erabilitako hiztegia eta eskutitz formala lotzea. Jarrerazko izaerakoak: idatzizko testuekin interesatzea; testuok esperientziak komunikatzeko eta elkarbizitza erregulatzeko bitartzeko gisa hartuz.\naurretiazko ezagutza: erdi mailako idazmena eta ulermenezko irakumena, eta ortografiako oinarrizko arauen ezagutza.\nPalabras clave: komunikabideak Eskutitza idatzizko adierazpena zuzendariari eskutitza\nURL repositorio: /repositorio/25032010/ea/es_2009063032_7250115\nMapa Conceptual sobre Cartas al director\nNavega entre 166727 recursos y 352938 usuarios\nEn Didactalia tienes 166727 recursos educativos y una comunidad de 352938 usuarios


Itzulpengintza eta interpretazio ikasketak egin zituen EHUn (Gasteiz, 2007), eta Irakasleen prestakuntzarako graduondokoaren parekoa den IGZ-CAP eskuratu zuen Salamancako Unibertsitatean (Salamanca, 2008). Literaturari eta idazketa sortzaileari buruzko masterra egin zuen Bergaran (Idazle Eskola eta UNED, 2015), eta Euskal Filologia eta Hizkuntzalaritzako graduondokoa EHUn (Gasteiz, 2018). Literatur itzulpenari buruzko tesia idazten ari da (EHU) eta Artearen Historiako graduko ikaslea da (UNED).\n2007tik hona irakasle aritu da, Bigarren Hezkuntzako Institutuetan nahiz Unibertsitatean. EHUko irakaslea da, Itzulpengintza eta Interpretazioa, Filologia Ingelesa eta Filologia Alemaneko sailean. Nürnberg-Erlangeneko Friedrich-Alexander Universität, Berlingo Freie Universität eta Frankfurteko Goethe Universität-ean ere lan egin du, euskararen, euskal literaturaren eta itzulpengintzaren ingurukoak irakasten, batik bat. Berlinen eta Frankfurten kasuetan, Etxepare Euskal Institutuaren bitartez jardun du.\n2008tik irakaskuntza eta itzulpengintza uztartu ditu, eta artearekin eta historiarekin lotutako saiakerak itzuli ditu, baita poesia eta prosa ere. Horien artean, aipagarriak dira A.E.J. Morris, W. Benjamin, B. Brecht eta M. Enderen lanak. 2019an, euskal poesiaren antologia argitaratu zuen Austrian (EYE Verlag argitaletxean), euskaraz eta alemanez.\nHalaber, idazketa sortzailea atsegin du, eta poesia eta nobela landu ditu. Zenbait literatur sari irabazi ditu (Urruzuno 2001, Leioako Udala 2013, Igartubeiti Baserri-Museoa 2014, Bergarako Udala 2014, Karmele Igartua 2015…), eta aldizkari eta antologietan argitaratu ditu bere lanak.\nDenboraren Aurrezki Kutxa Imanol Mercero / Berria, 2019-12-22


Donostia Zinemaldia :: L'emploi du temps\nItxuraz dena primeran doakio Vincenti: negozio-bidaiak, bilerak, emaztea eta hiru seme-alaba ditu. Baina egia esan, bere bizitza profesionala gezur hutsa besterik ez da. Lanetik kaleratu berri dutela bere familiari eta lagunei aitortzeko ez da gauza, eta beraz, Genevan lanpostu berri bat duela asmatzea beste erremediorik ez du izango. Bere bizimoduari eusteko, euren dirua bere esku utzi duten lagun batzuei iruzur egingo die. Vincenten betiko ametsa bere bizitza profesional itogarriari agur esatea izan da, baina bere familiari kalterik egin gabe betiere. Alabaina, egungo egoeraren tentsio geroz eta larriagoaren eraginez, hesia estutuz doa arintasun arriskutsu batez.\nLAURENT CANTET Ressources humaines (1999) da bere estraineko luzea, zeinak Donostiako Zinemaldian Zuzendari Onenaren saria eskuratu zuen, lehen film onenaren eta aktore berri onenaren (Jalil Lespert) Zesar sariez gain. Aurretik bi labur eginak zituen: Tours à la manif (1993) eta Jeux de plage (1995), hainbat zinemaldi frantsesetan sariak eskuratutakoak. 1997an, Les sanguinaires zuzendu zuen, 2000 Seen By... telesaileko atala.


Leitzako udalak 3,1 milioi euroko aurrekontua onartu du 2022rako - Leitzaldea - Erran.eus\nLeitzako udalak 3,1 milioi euroko aurrekontua onartu du 2022rako\nTtipi-Ttapa 2022-01-02 09:00\nErleta eskolako eremuan estalpea egiteko eta inguru berean beste hainbat hobekuntza egiteko 394.000 euroko laguntzako jasoko du Leitzak.\nLeitzako Udalak 3.098.924 euroko aurrekontua onartu du 2022rako. Aurreko urtearekin konparatuta, aurtengoa % 13 haziko da. «Bizitzen ari garen egoera zaila izan arren, lortu diren diru laguntzei esker, hainbat inbertsio eta berrikuntza egin ahalko dira herrian datozen hilabeteetan», adierazi du Mikel Zabaleta alkateak.\nAurten aurreikusita dauden inbertsioei dagokienez, 474.000 euroko inbertsioa eginen da, institutuaren parean dagoen futbol-zelaian argiztatutako estalpea egiteko. Horrez gain, beste bi eremu hobetu dira, eta hainbat jarduera egingo dira eremu horretan, irisgarriagoa izan dadin. Horretarako, EH Bilduren eta Foru Gobernuaren artean negoziatutako zuzenketen ondorioz, Nafarroako Aurrekontu Orokorretan 394.000 euro sartu dira proiektu horretarako. Egitasmoa gauzatzeko, Leitzako Udalak eta Nafarroako Gobernuak lankidetza hitzarmena sinatuko dute eta udalak 80.000 euroko ekarpena eginen du.\nMimukai, tokiko garapen proiektuari bultzada berria\nEH Bilduren eta Nafarroako Gobernuaren arteko aurrekontu akordioan 175.000 euroko dirulaguntza ere jasotzen zen, Mimukai proiektuaren lehen faserako. Hala, bulego-gune bat prestatuko da, eta, bertan, coworking zentro bat, garapen agenteen bulegoak, autonomoentzako eta enpresa txikientzako bulegoak, prestakuntza-gela homologatu bat, bilera-gelak eta info-energia gune bat egongo dira. «Leitzako Udalak eta Cederna Garalurrek sustatutako proiektua da, gure eskualdea osatzen duten gainerako udalerrien partaidetza eta babesa duena», nabarmendu du alkateak. «Udala arduratuko da espazio egokia bilatu eta erosteaz, eta Cederna Garalurrek zentroa dinamizatzeaz arduratuko den pertsona bat izango du eskura», aurreratu du.\nEra berean, toki-garapena bultzatzeko, Plazaolako geltoki zaharreko lursailaren lagapena lortu ondotik, 7.300 euroko partida bat bideratuko da aurreproiektu tekniko bat eta bideragarritasun plan bat idazteko, etorkizunean aterpetxe bat, taberna-kafetegi bat, turismo-informaziorako gune bat eta bizikletak alokatzeko zerbitzua duen tailer bat egokitzeko.\nMendiko bideak hobetzeko 120.000 euroko inbertsioa\nBestalde, bideak hobetzeko 120.000 euroko inbertsioa aurreikusten da aurten, eta % 50 inguru Nafarroako Gobernuak diruz lagunduko du. «Leitzalarrea eta Sorogain inguruetan abeltzainek eta herritarrek gehien erabiltzen dituzten bideetako batzuk egokituko dira», aurreratu du Zabaletak.\nKultur programazioa osatzeko 40.000 euro\nKulturari dagokionez, aurrekontuan 40.000 euroko partida aurreikusten da Leitzako Herri Aretoaren kultur programazioa osatzeko. «Leitza laster sartuko da Nafarroako Antzoki Sarean, horretarako behar diren baldintza guztiak betetzen baititu gaur egun», aurreratu du alkateak.\nUdalaren zorra urtetik urtera txikiagoa da\nBukatzeko, Leitzako Udalak duen zorpetze-mailak beheranzko joerarekin segitzen du beste urte batez. «2021. urtea 560.000 euroko zorpetzearekin amaituko dugu –dio alkateak–, hau da, sarrera guztien % 18arekin».


Udako Ikastaroak :: Nekazaritza, Ekologia\nAmaiera-data: 2012(e)ko uztailaren 6a\nIkastaro honi 22 ordutako Balio Akademikoa aitortuko zaio.\nEuskal Herri mailako azterketak, erronkak eta ondorioak lantzen hasteko unea dela deritzogu, eta horregatik uda honetan Baionan abiatu, eta aurrera begira Agroekologia eta Elikadura burujabetzari buruz jarduteko esparrua sortu.\nMundu mailako agroekologian aditua.\nAurkezpenen ondotik talde mailako eztabaida sustatuko da. Baserritar jakinduria, nekazaritzako teknikarien jardunarekin batera uztartuko da. Mahainguru parte hartzaileak bultzatuko dira. Ikusentzunezkoak ere landuko dira.\nNekazaritzarekin harreman dutenei: ekoizleak, kontsumitzaileak. Nekazaritza eta agronomiaren inguruko ikasleei (Lanbide heziketa, nekazal eskolak, ingeniaritza). Elikadura burujabetzaren inguruan lanean ari diren mugimendu sozialetako kideei eta, oro har, interesa daukan edonori.\nKuba, iraultza agroekologikoa.\nOndasunak: lurra, haziak, ura, autonomia. Alternatibak eraikitzen. Tailer parte hartzailea.\nNekazaritza iraunkorraren oinarriak.\nEsperientziak: Nekasarea, AMAP, Basherriak, Idoki...\nIrteera: Itsasu, bertako etxaldeetara bisita eta laborariekin solasaldia.\n'Campesina a campesina' metodologiaren aurkezpena.\nMaha ingurua: Euskal Herriko nekazaritzaren erronkak, ikerketa, formazioa, ikasketak, garapena...\nBazkaria: tokiko ekoizpenak.\nekologia, agronomia, agroekologia, nekazaritza burujabea, nekazaritza jasangarria, ekoizpen ereduak, kontsumo ereduak, iraunkortasuna, baiona, udako ikastaroak


Gipuzkoako eskubaloia egituratuko dute Aldundiak, Bera Berak eta Bidasoak\nActualizado 2016/02/15 14:32:54 CET\nGipuzkoako Foru Aldundiak, CD Bidasoak eta Balonmano Bera Berak lurraldeko eskubaloia egituratzea bilatzen duen hitzarmena sinatu dute astelehen honetan, eta horrela, taldeak liga nagusietan mantentzeko eta etorkizuna harrobiko lanarekin bermatzeko lan egitera konprometitu dira foru erakundea eta bi eskubaloi taldeak.\nGoizane Alvarez Gipuzkoako Aldundiko Gazteria eta Kiroletako zuzendariak adierazi du oso pozik daudela lurraldeko eskubaloiko bi talderik garrantzitsuenekin hitzarmena sinatzeagatik. Gainera, bi taldeekin sinatutako hitzarmena mutilen zein nesken taldeekin sinatzea goraipatu du. Bere hitzetan, hitzarmenarekin, Aldundiak kirol eredu "txukun eta iraunkorra" bilatu nahi du, baina beti "talentuari" laguntzeko.\nHalaber, Bidasoak eta Bera Berak errespetuan, talde lanean eta esfortzuan jarriko dituzte lanaren oinarrian, baita beren eskualdeetan sustatzaile bezala landu ere. Horrela, Bidasoa eskualdean CD Bidasoak eta Donostialdean Bera Berak, bestearen lana aztertuko dute harrobitik hasita. Sinatutako hitzarmena 2019ko abuztuaren 31n bukatuko da.\nTuvisak 16,2 milioi bidaiari izan ditu 2019an, aurreko urtean baino %2,8 gehiago\nJaurlaritzak 105.000 euro bideratuko ditu komiki, eleberri grafiko eta ilustratutako liburuen sorkuntza sustatzera\nLautan Hiru euskarazko antzerki txikiko jaialdiaren bigarren aldia egingo da otsailean, Bilboko Zazpikaleetan


ABBA, 70eko hamarkadan disko gehien saldu dituen taldea\nvie, 31 mar 2006 18:25:00 +0200\n60ko hamarkadan Suediako bi musikari garrantzitsuk ABBA taldea sortu zuten: Bjorn Ulvaeus (1945eko apirilaren 25ean jaioa) Hootenanny Singerseko abeslaria eta gitarrista, eta, Benny Andersson (1946ko abenduaren 16an jaioa) Hep Stars bandako teklatu-jotzailea.\nBi musikariek Agnetha Faltskog eta Anni-Frid Lyngstad abeslariak ezagutu zituzten. Agneta Faltskog suediarrak (1950eko apirilaren 5ean jaioa) "I Was So In Love" abestiarekin lehen postua lortu zuen Suediako disko salduenen zerrendan, eta, Maria Magdalena izan zen Jesucristo Superstar Europako iparraldeko antzezlanean.\nAnni-Frid Lyngstad norvegiarra (1945eko azaroaren 15ean jaioa) eta Frida ezizenekoa, berriz, jazz abeslari ezaguna zen bere herrian. 70eko hamarkadan Bjorn Agnetharekin ezkondu zen (1971an), eta, Benny Fridarekin (1978an).\nSuediako ordezkariak Eurovision Jaialdian\n1973. urtean laukotea Suediako ordezkaria izan zen Eurovision Jaialdian "Ring Ring" abestiarekin. Taldeak hirugarren postua eskuratu zuen, eta, abestia oso ezaguna egin zen Europa mailan. Hilabete batzu beranduago, ABBA izena jarri zioten taldeari, laukotearen inizialak batuta (Ring Ring (1973) diskoa Bjorn, Benny, Agnetha & Frida izenarekin grabatu zuten).\nIzen berriarekin taldea Eurovision jaialdian aurkeztu zen, bigarren aldiz, "Waterloo " abestiarekin, eta lehenengo postua eskuratu zuen. Kantak gainera, lehenengo postura iritsi zen disko salduenen zerrendan Europako herrialde gehienetan, eta, AEBetan ere, singlerik salduenetakoa izan zen.\n"S.O.S" singleak izar bihurtu zuen taldea\n1975ean "S.O.S" abestia publikatu zuten (ABBA diskoan jasota dago) eta kanta hark izar bihurtu zuen banda. Era berean, "Mamma Mia", "Dancing Queen" eta "Fernando" abestiek lehenengo postua lortu zuten AEBetan.\nHurrengo urteetan, milioika diskoren salmentarekin jarraitu zuten, besteak beste, Arrival (1977) eta The Album (1978) lanei esker. "The Name Of The Game", "Take a Chance on Me" eta "Knowing me, Knowing you" abesti arrakastatsuak Lp horietan daude.\n1982. urtean desagertu zen banda\n1978. urtean Ulvaeus eta Agnetha banandu egin ziren, eta, bi urte beranduago, Andersson eta Frida. Dena den, taldekideen arazo pertsonalek ez zuten eraginik izan arrakasta komertzialean eta lehenengo postua eskuratu zuten Europako zerrendetan Voulez Vous eta Souper Trouper diskoei esker. Voulez Vousek "Chiquitita" abesti ezaguna jasotzen du eta Souper Trouper lanak, berriz, "The Winner Takes It All" kanta.\n1982. urtean desagertu zen banda, The Visitors (1981) diskoa kaleratu eta gero.


urria 20, 2014 @ Danele\nIrudia: Edu Gaviña\nUrriko elkarrizketarako Ana I. Moralesen (Bilbo, 1969) atea jo dugu, eta mamitsu erantzun digu. Moralesek Euskal Filologia ikasi zuen Deustuko Unibertsitatean, eta Genero Ikasketak, ondoren, Marylandekoan. Gaur egun, itzultzaile eta interprete lanetan dabil UPV/EHUn, eta Nazio Batuetan ere aritu izan da itzultzaile. Horrez gain, hainbat literatur lan itzuli ditu euskarara, tartean, Jane Austenen Harrotasuna eta Aurrejuzkuak (itzulpen horren gorabeheren berri eman genuen duela bi urteko kronika batean), eta Charlotte Perkins-Gilmanen Hormako paper horia (itzulpen horren harira elkarrizketa egin zioten Moralesi Hitzen Uberan atarian). Jasone Larrinagarekin batera literatur podcast bat du Bilbo Hiria irratian: Xerezaderen Artxiboa.\nBesterik gabe, zuekin guztiokin, Ana I. Morales.\nNola sartu zinen itzulpengintza eta interpretazioaren munduan?\nItzulpengintzaren ideia erakargarria egiten zitzaidan institutuan nengoenetik, baina ez nuen niretzako aukera erreal bezala ikusten, nahiz eta oso ederra iruditzen zitzaidan kanpotik. Gero, Euskal Filologia ikasi nuen eta karreran nengoenean iragarki bat ikusi nuen tabloian, emakume bat doktore-tesia idazten zegoen eta itzultzaile bat behar zuen, euskaratik gaztelaniara itzultzeko prentsa-artikulu batzuk. Eta orduan aurkeztu nintzen, nire inozentzia eta ilusio guztiarekin. Emakume hau Mercedes Ugalde zen, eta tesia egiten zegoen emakumeek euskal nazionalismoan izandako rolaz, Emakume Abertzale Batzaz. Ez zekien euskaraz eta orduan nahi zuen El día Donostiako egunkarian 30eko hamarkadan argitaratutako hirurogei bat artikulu gaztelaniaratzea. Nitaz fidatu zen eta orduan hori izan zen nire lehenengo harremana itzulpenarekin, eta oso interesgarria egin zitzaidan gaia bera ere. Niretzako ezezagunak ziren idazleak, Tene Mujika, adibidez.\nGero, karrera bukatu nuenean, beka bat atera zuten, IVAPek ateratzen zuen administrazio-itzulpenerako itzultzaileak prestatzeko. Aurkeztu nintzen eta horietako bat eman zidaten. Bertan hartu nuen nire lehendabiziko prestakuntza formala itzulpengintzan. Bekaldia urtebetekoa zen baina ez nuen bukatu, orduan argitaratu baitzuten Literatura Unibertsaleko lanen deialdia eta niri Jane Austenen Pride and Prejudice esleitu zidaten. Buru-belarri ekin nion horri, eta gogoan dut aurreztutako diruarekin bulego bat alkilatu nuela, leku huts eta mortu batean, hara joateko lanera. Izugarrizko plazera izan zen niretzat, ze gu jende asko izan gara etxean eta nik ez nuen eduki nire gela propioa, Woolfen gela famatua. Niretzat oso atsegina izan zen espazio bat izatea bera eta horretan buru-belarri jarri ahal izatea. Sasoi bertsuan aurkeztua nintzen beste itzulpen-lehiaketa batera, HABEkoa, linguistika aplikatuko liburu bat ingelesetik itzultzeko, eta hori ere esleitu zidaten. Orduan biekin ibili nintzen aldi berean urte hartan.\nHorrela hasi nintzen. Gero, Austenena bukatu baino lehen oposizioa atera zen Euskal Herriko Unibertsitatean itzultzaile-interprete plazarako. Aurkeztu nintzen eta atera nuen plaza, eta plantillako itzultzaile-interprete bilakatu nintzen.\nBertan jarraitzen duzu lanean?\nBai. Tartean, 2003an-edo aurkeztu nintzen Nazio Batuetako Erakundearen oposizioetara eta atera nuen itzultzaile plaza bat. New Yorkera joan nintzen, unibertsitatean eszedentzia bat hartuta. Bertan egon nintzen lanean bolada batez, urte eta erdi inguru. Betirako zen lanpostua baina itzuli egin nintzen. Gero, hurrengo urteetan, jarraitu nuen tarteka joaten, bolada laburragoetarako, hiru hilabeteko kontratuekin.\nIntepretazioa momentuan egiten den gauza bat da, eta orduan zenbat eta gehiago jakin, zenbat eta dokumentatuago eta prestatuago egon, lodiagoa izango da zure koltxoia, baina beti dago adrenalina-igoera hori, amildegiaren ertzetik ibiltzearen sentsazio hori.\nEta nolakoa zen bertako lana?\nNiretzat izugarrizko jauzia izan zen, alde batetik, New Yorkera bizitzera joatea. Oso ona, niretzako hiria zoragarria da, hori izan zen gauza onenetariko bat. Han nire lanpostua itzultzailearena zen. Espainoleko departamentuan nengoen eta lana zen ingeles eta frantsesetik gaztelaniara itzultzea. Niretzat oso harrigarriak izan ziren iristean aurkitu nituen kontrasteak. Alde batetik, ni oso ikaratuta nindoan kategoria handiko jendea zegoelako hor, eta oso ingurune berria zelako: sei hizkuntza ofizial daude NBEn, sei horiekin egiten da lan eta itzultzaile bakoitzak hiru hizkuntza eduki behar ditu.\nKuriositate moduan, esango dut heldu nintzenean harritu ninduen gauzetako bat izan zela zera galdetu zidatela: tekleatzen duzu ala diktatzen duzu? Nik ez nuen galdera ulertu, nola diktatu? Aurreneko sorpresetako bat izan zen, beraz, bertan lan egiten zuten itzultzaileetako batzuek ez zutela ordenagailuan tekleatzen, baizik eta ahotsa erabiltzen zutela. Ni aldaketa-garaian iritsi nintzen, justu teknologia berriago batera pasatzen ari zirenean, baina garai batean magnetofoiak erabiltzen zituzten. Izugarrizko abilidadearekin, hori bai, dokumentua hartzen zuten eta hasten ziren ahoz gora itzultzen. Magnetofoian grabatu eta zinta horiek “pool” deitzen zen toki batera bidaltzen zituzten. Bertan, mekanografoek kaskoak jantzi eta itzulpenak tekleatzen zituzten. Hori inprimatu eta zuzentzaileei bidaltzen zieten. Esan dudan moduan, justu ni iritsi nintzen astean edo hurrengoan teknologia berritu zuten eta ahotsaren errekonozimendurako softwarea ipini zuten, Dragon izeneko programa. Oso programa sofistikatua da, oso ondo transkribatzen du ahotsa.\nNik han itzultzaile senior bat eduki nuen, nire ardura zeukana eta erakutsi zidana nola zegoen antolatuta dokumentazio guztia, nola egin bilaketak, zelako signaturak erabiltzen zituzten dokumentuak bereizteko eta abar. Luxu handi bat zen, adibidez, erreferentzia-zerbitzu bat zegoela, orduan, lana banatzeko aplikazioaren bitartez dokumentu bat heltzen zenean zure pantailara, dokumentua heltzen zen baina baita karpetatxo bat ere, dokumentu hori itzultzeko lagungarria izan zitekeen informazioarekin. Bazegoen terminologia zerbitzu bat ere, eta zerbitzu horrek dokumentu bera bidaltzen zizun termino esanguratsuenak eurek dagoeneko emanda, edo haien esangura argitzeko estekaren batekin. Zuk testuinguruagatik eta abar beste erabaki batzuk har zenitzakeen, baina, nolabait, lehen orrazketa-lan bat egiten zuten terminologia-zerbitzukoek zure lana errazteko.\nBeste gauza aipagarri bat zen han zuzentzaileak zirela kategoria handieneko itzultzaileak. Batzuetan hemen ematen du zuzentzaileak ez direla hain garrantzitsuak, baina, han, zuzentzaile izateko, lehendabizi pasa behar zenituen itzultzaileen eskala guztiak. Itzultzaileen ibilbideko puntu gorenera iristen zinenean, zuzentzaile bihurtzen zinen, eta sekulako prestigioa zenuen. Sarritan, zuzentzaileak bere bulegora deitzen zizun eta zuzenketak komentatzen zizkizun. Ahozko azterketa bat bezalakoa izaten zen, pasatu beharreko azterketa bat. Zuzentzailearentzat iraingarriak ziren tilde bat ahaztea moduko akatsak, hori ez zen zuzentzailearen mahaira heldu behar, ez zenion denbora galarazi behar. Horrelako akatsak itzultzailearen lotsaria ziren, zuk erabat errepasatuta eraman behar zenuen dokumentua, zuzentzaileak ukitu dibinoa emateko, estilo-zuzenketa bikain hori. Ez zizuten dokumentu guztiekin deitzen, baina berari iruditzen bazitzaion zeozer oso larria zegoela edo zuk ikasi beharreko gauza bat zegoela aurrez ez zenekiena, orduan deitu egiten zizun.\nFeminista izatea nire identitatearen parte bat den heinean, uste dut nire lan-eremu guztietan eduki behar duela isla. Problematikoagoa da administrazioan, baina hor ere uste dut zertxobait egin daitekeela.\nItzulpenak ezagutzen dizkizugu batez ere, baina interpretazioan ere aritua zara.\nNiretzat zortea da nire lanpostua itzultzaile-interpreterena izatea interpretazioa izugarri gustatzen zaidalako, eta aldi berean interpretazioa asko egiten den erakunde batean nagoelako. Gainera, etengabeko praktika eskatzen duen gauza bat da. EHUn interpreteok egiten dugu lan unibertsitateko organo ofizialetako bileretan. Aldi bereko itzulpena egiten dugu, garai batean esan ostekoa ere egiten genuen, ez zegoelako kabinarik toki guztietan. Gaur egun, oso arraroa litzateke, askoz ere kabina gehiago daudelako. %99an euskaratik gaztelaniara egiten dugu, beste norabidean ez. Nire poz handietako bat da gero eta gehiago egiten dela, alde handiarekin. Euskara erabiltzen da bileretan eta jendea ohitu egin da interpretazioarekin.\nMusikaria den lankide batek instrumentu bat jotzearekin konparatzen du interpretazioa. Berak esaten du instrumentu bat jotzen duen musikariak zenbat eta gehiago praktikatu, zenbat eta gehiago ikasi eta zenbat eta gehiago jakin musikaz, probabilitate gehiago dituela ondo egiteko, baina, hala ere, horrek ez duela inoiz bermatzen jo behar duen momentuan akatsik egingo ez duenik. Intepretazioan ere berdin, momentuan egiten den gauza bat da, eta orduan zenbat eta gehiago jakin, zenbat eta dokumentatuago eta prestatuago egon, lodiagoa izango da zure koltxoia, baina beti dago adrenalina-igoera hori, amildegiaren ertzetik ibiltzearen sentsazio hori.\nItzultzaileok oreka zail batean ibiltzen gara beti, ea testua etxekotu edo arrotz utzi. Nik uste dut joan naizela gero eta gehiago lerratzen ez-etxekoturantz. Iruditzen zait, arroztasun-puntu bat eduki behar duela testuak, islatu behar duzula beste kultura batetik datorrela.\nDuela ia hogei urte LU lehiaketara aurkeztu eta Jane Austenen Pride and Prejudice lana esleitu zizuten. Nolakoa izan zen esperientzia? Garai hartan ez zenituzten guk gaur egun ditugun baliabideak…\nBai, izugarrizko aldea zen garai hartan itzultzea edo orain egitea, ditugun baliabide guztiekin. Alde batetik, zortea zen Jane Austenena izatea liburua, oso idazle ezaguna delako, oso landua, eta bibliografia pila bat dagoelako. Hala ere, garai hartan erabili behar genituen paperezko iturriak, eta, orduan, alde batetik kargatu nintzen kultur hiztegiekin, soinekoei buruzkoekin… Eta gero bertara joan nintzen, Ingalaterrara, haren liburuak girotutako lekuetara. Papera eta landa-lana, horiek izan ziren nire tresnak.\nIaz berrargitaratu zuten Austenen eleberria Urrezko Bibliotekan, eta oker ez bagaude berrikusketa-lanetan parte hartu zenuen.\nBerriro argitaratzea oso pozgarria izan zen, baina, beldur handia ere sortu zidan. Beti gertatzen zait nik egin ditudan lanekin ez ditudala berriro zabaldu nahi izaten. Eta nagia ere ematen zidan, oso potoloa delako liburua, mendi bat egiten zitzaidan. Baina nirekin batera lana egin zuen pertsona, Xabier Mendiguren Elizegi, oso ondo portatu zen nirekin eta asko lagundu zidan. Alde batetik, zuzenketa errazak zeuden, esan dezagun ortografikoak, urteotan aldatu diren arauak aplikatzea, adibidez. Nahiko automatikoak ziren. Beste batzuk zeuden nahiko orokorrak zirenak, kasu askotan aplikatzekoak, eta horiek bien artean adostu genituen aurrez. Horiek guztiak berak aplikatu zituen. Gero, eskatu zidan berari pasatzeko niri beharrezko iruditzen zitzaizkidan bestelako zuzenketa estilistikoak, eta berak zerrenda bat pasako zidala zalantza eragiten ziotenekin, orria eta lerroa markatuta. Berak modu nahiko sistematiko batean antolatu zuen nirekin batera zuzenketak egiten joateko, eta askoz eramangarriagoa izan zen.\nItzulpena egin nuen garaian hiru printzipio jarri nizkion nire buruari, zer tentaziori egin behar nion aurre: 1) ez sinplifikatu, ez egin testua dena baino sinpleagoa; 2) ez zaitez jatorragoa izan idazlea baino, eta horrekin esan nahi dut, alegia, ez aprobetxatu zeure burua luzitzeko motiborik ez dagoenean; eta 3) ez gehiegi azaldu gauzak, hau da, batzuetan ikerketa-lan handia egin behar izan duzu erreferentzia kulturalen bat ulertzeko, eta orduan behin harrapatu duzunean nahi izaten duzu azaldu nola iritsi zaren horraino, baina batzuetan azalpenak ez du ezertan laguntzen, areago oztopo bilakatzen da irakurlearentzat, begia joaten zaiolako garrantziarik ez duen zerbaitera. Berrargitalpenerako liburua hartu nuenean ikusi nuen nire hiru agindu horiek askotan ez nituela bete, eta bigarren honetan saiatu naiz horiek hobeto betetzen.\nEz da bakarrik ez dudala uste itzultzaileak ikusezina izan behar duela, ni ikusgaitasunaren guztiz aldekoa naiz. Nik esan egiten dut: ni nago tartean, ni ez naiz Virginia Woolf.\nHogei urte hauetan zure langintza findu duzulako seinale…\nBeno, ikusi dut behintzat kontu horietan erradikalizatu egin naizela. Oro har, honak kontu honetan erradikalizatu naiz: dakizun bezala itzultzaileok oreka zail batean ibiltzen gara beti, ea testua etxekotu edo arrotz utzi. Nik uste dut joan naizela gero eta gehiago lerratzen ez-etxekoturantz. Iruditzen zait, arroztasun-puntu bat eduki behar duela testuak, islatu behar duzula beste kultura batetik datorrela. Adibide hau absurdoa da, baina ulertzeko: fish and chips ez dela marmitako bihurtu behar. Arroztasun horrekin bizi behar dugula, eta batzuetan gutxietsi egiten dugula irakurlea.\nAzken bi urteotan Edo! argitaletxearen eskutik iritsi zaizkigu zure itzulpenak. Hasteko, 2012an Charlotte Perkins-Gilmanen Hormako paper horia kontakizun luzea euskaratu zenuen.\nBai, bueno, baina horra heldu orduko beste gauza batzuk egin nituen. Tartean itzulpen ez-literario asko: linguistika aplikatuko zazpi liburu eta artikulu ugari, arte garaikideko hainbat artikulu ere bai, Bulegoa z/g-rentzat eginak… Literatur itzulpegintzaren arloan antzerkia ere itzuli nituen, pare bat obra Maskarada konpainiarentzat, oso esperientzia interesgarria, ze testu bera egokitzen nuen ingelesetik euskarara eta gaztelaniara, bi bertsioak. Bestalde, Margaret Oliphant idazle eskoziarraren The Library Window ere itzuli nuen, baina esango nuke inor gutxi enteratu zela, agian «gazte literatura» sail batean argitaratu zelako, nahiz eta niri ez zaidan iruditzen sail horretakoa denik…\nBaina Hormako paper horia-z galdetu didazu. Testua AEBetan ezagutu nuen. Bitxia da, baina ni AEBetara joan nintzen lehen aldia izan zen itzulpengintza graduondoko bat egiteko Georgetown-eko unibertsitatean, eta dagoeneko azterketa eta elkarrizketa eginak nituela, bat-batean erabaki nuen ez zitzaidala gustatzen ez unibertsitatea, ez giroa, eta gainera garestiegia zela… eta ikusi nuen Marylandeko unibertsitatean bazegoela genero-ikasketen graduondoko bat, eta hori egin nuen. Dena dela, Perkins-Gilmanen testua ez nuen ezagutu horko programan zegoelako, baizik eta liburu-denda batean emakume idazle estatubatuar klasikoen antologia bat topatu nuelako kasualitatez, eta bertan zegoelako. Inpaktatuta utzi ninduen testuak: nola ez zidan inork hau aipatu inoiz? Irakurri nuen, baina ez nuen ezer egin horrekin. Gero, 2011n Xerezaderen artxiboa sortu genuenean itzuli egin nuen, eta podcasterako grabatu. Kasualitateekin jarraituz, lankide batek, Iñigo Roquek, topo egin zuen bere aspaldiko ezagun batekin, Harkaitz Zubirirekin. Harkaitzek kontatu zion Edo! argitaletxea sortzeko lanean ari zirela, eta Perkins-Gilmanen testua itzuli nahi zutela, ez baitzegoen euskaraz. Orduan Iñigok esan zion baietz, nik euskaratu nuela, eta horrelaxe egin genuen kontaktua.\nHormako paper horia-ren azaleko ilustrazioa, Aitziber Alonsorena.\nKontakizun hau klasikoa da AEBetako literaturan eta feminismoan. Liburuak hitzostea du, berriki argitaratutako beste obra feminista batek bezala, hain justu, Virginia Woolfen Gela bat norberarena (Consonni, 2013. Itzultzailea: Maria Colera).\nHitzaurreak direla-eta badakit jende askok ez diela kasurik egiten. Askok uste dute irakurlea eta testua, horixe izan behar dela dena. Ni, aldiz, hitzaurreen eta hitzosteen oso fana naiz, gustatzen zaizkit bisita gidatuak, gidari on batekin noski, museo batera-edo joaten naizenean. Gidari on batek laguntzen dit agian bestela ikusiko ez nituzkeen gauzak ikusten, gauzak erlazionatzen edo kontestuan jartzen. Pertsona batek lana hartu badu testuari gertutik begiratzeko eta aurkezten badizkit klabe batzuk, nik eskertu egiten dut. Ez dut esaten irakurketa horrekin bat egin behar duzunik, baina niri neuri oso lagungarriak egiten zaizkit horrelakoak. Nik uste dut Edo!-ren apustua dela beti ateratzea lanak hitzoste batekin, baina beti jartzea atzean, nahi duenak egin ahal izan dezan harreman zuzena testuarekin. Irakurleak testuarekin bere lehenengo harreman hori eduki eta gero kontrastatu ahal izatea beste batekin. Niri oso ideia ona iruditzen zait. Hormako paper horiarena Amaia Serranok eta Saioa Ruizek egin zuten, eta niri oso konpletoa iruditzen zait. Alde batera utzita testuak duen harremana autorearen biografiarekin, hori gutxienekoa da, nik uste dut oso ondo kokatzen duela testuinguruan: XIX. mendeko emakumeen zapalkuntza ezkontzaren eta medikuntzaren bidez, gero psikoanalisiarekin eta abar. Iruditzen zait oso aproposa dela kontestu zabal horretan sartzeko. Irakurleak ez dira tontoak, baina hitzaurrea ondo dago adierazteko kontua harago doala pertsona batek momentu batean eduki dezakeen krisi psikologiko edo momentu bateko gaixoaldi testuinguru gabeko batetik.\nEsaldi famatu hori: “hain da itzulpen ona, ezen itzultzailea ez den ikusten”, ez zait meritu bat iruditzen eta gainera ez dut uste egia denik. Hori esaten denean esan nahi dute itzultzaile hori dela korronte nagusi bateko kidea, hain nagusia eta hain hegemonikoa, non ez den bereizten.\nBestalde, ostiralean bertan aurkeztu zenuten Virginia Woolfen Dalloway andrea // Emakumeen lanbideak edo Etxeko aingerua hiltzea (Edo!, 2014). Itziar Diez de Utzurrunek itzuli du eleberria, eta zuk, aldiz, hitzaldia.\n«Etxeko aingerua hiltzea» jada itzulita zegoen. Nik itzuli nuen oso gaztea nintzenean, 26 urterekin-edo, gero galdu egin zitzaidan itzulpena… Hori ere berriro itzuli nuen podcasterako. Hormako paper horiaren ostean Edo!-koek galdetu zidaten ea banuen beste testu interesgarririk, eta nik esan nien Woolfen hori neukala. Orduan proposatu zidaten Dalloway andrearekin batera ateratzeko. Asko poztu nintzen, baina gogoratzen naiz pentsatu nuela bi testuek ez zeukatela zerikusirik. Pentsa, gero nire hitzostearen erdigunea da bi obrek sekulako harremana dutela, baina hori nik ez nuen momentuan ikusi.\nKohesioaren harira, nik lehenagotik itzulia neukanez aingeruarena, gogoan dut Itziar Díez de Ultzurrunek esan zidala berak itzulpena egitean neure estilorantz joko zuela, saiatuko zela nirera hurbiltzen. Nik esan nion niri ez zitzaidala beharrezkoa iruditzen. Biok liburu bakarra itzuliko bagenu agian bai irudituko litzaidake beharrezkoa, baina bi obra diferente izanda… Iruditzen zait interpreteak bezalakoak garela itzultzaileak, baina ez kabinetakoak baizik eta musika-interpreteak. Gogoratzen dut esan niola: niri oso ondo iruditzen zait Bach-en CD batean egotea pieza bat Glen Gouldek interpretatua, beste bat pieza bat Landowskak interpretatua, eta abar. Ez da bakarrik ez dudala uste itzultzaileak ikusezina izan behar duela, ni ikusgaitasunaren guztiz aldekoa naiz. Nik esan egiten dut: ni nago tartean, ni ez naiz Virginia Woolf. Uste dut, itzultzaile bakoitzak daukala bere bagajea, bere historiala, bere gustu estilistikoak, bere irakurketak… Bakoitzak ditu pilo bat iragazi eta egin behar duena da iragazi horiek aitortu. Adibidez, esaldi famatu hori: “hain da itzulpen ona, ezen itzultzailea ez den ikusten”, ez zait meritu bat iruditzen eta gainera ez dut uste egia denik. Hori esaten denean esan nahi dute itzultzaile hori dela korronte nagusi bateko kidea, hain nagusia eta hain hegemonikoa, non ez den bereizten. Pianista bakoitza konpositore baten interpretea da, bada itzultzaileak berdin. Gainera, zeure izena agertzen da hor eta zeu zara erantzulea, onerako eta txarrerako. Nik aldarrikatu egiten dut itzultzaileen ikusgaitasuna eta iruditzen zait ikusezintasunarena dela objektibotasunarena bezalakoa. Objektibotasuna ez da existitzen, orduan, esaten duena objektiboa dela onenean xaloa da eta txarrenean ez da zintzoa. Gauza baten kontaketa egiten dugunean saiatu gaitezke zintzoki ahalik eta ertz gehienen ematen, baina beti ipiniko dituzu gauza batzuk erdigunean, beste batzuk itzalean… Hori edozein narraziotan gertatzen da, eta itzulpenean ere bai, esan dudan moduan itzultzaile bakoitzak baduelako bere historiala, eta hori aitortzea iruditzen zait etikoena.\nDena dela, hori guztia kontatu ostean Itziarrek esan zidan berarentzat nirera hurbiltzea ez zela ahalegin handi bat, ez zuela bere burua behartu behar; izan ere, bere etxeko euskaran Bizkaiko eta Nafarroako kutsuak, biak, bizi eta nahastu izan direlako naturalki.\nDalloway Andrea-ren azaleko ilustrazioa, Eider Salaberriarena.\nHitzosteetara bueltatuta, itzulpena egiteaz gainera testu bat ere idatzi duzu, Woolfen bi obren arteko loturak aipatuz.\nHain zuzen, hitzosteak balio izan dit lehen aipatu dizudan horretaz konturatzeko, alegia, hasieran pentsatzen banuen testu batek ez zeukala bestearekin zerikusirik, gero ondorioztatu nuen munduko zerikusi guztia zeukatela. Virginia Woolfek Etxeko aingerua hiltzea hitzaldian planteatzen duena, alegia, nola daukagun emakumeok barneratua autozentsurara bultzatzen gaituen arau-sistema bat, patriarkatuak ezarritako balio batzuk nola dauzkagun hain barneratuta non geure burua anulatzen dugun, hori gorpuzten da Dalloway andrearen pertsonaian. Anfitrioi perfektua, harmonia-sortzailea, bere inguruan maitatua izateko premia izugarri hori daukana, eta, orduan, gatazkarik sor ez dadin edozer egiteko prest dagoena. Baina, aldi berean, auto-anulazio horrek zelako higadura psikologikoa sortzen dion, zelako bakardadea.\nNik aldarrikatu egiten dut itzultzaileen ikusgaitasuna eta iruditzen zait ikusezintasunarena dela objektibotasunarena bezalakoa. Objektibotasuna ez da existitzen, orduan, esaten duena objektiboa dela onenean xaloa da eta txarrenean ez da zintzoa. Gauza baten kontaketa egiten dugunean saiatu gaitezke zintzoki ahalik eta ertz gehienen ematen, baina beti ipiniko dituzu gauza batzuk erdigunean, beste batzuk itzalean… Hori edozein narraziotan gertatzen da, eta itzulpenean ere bai, itzultzaile bakoitzak badu bere historiala, eta hori aitortzea iruditzen zait etikoena.\nTwitterreko zure aurkezpenean, besteak beste, queerzalea zarela diozu. Nola uztartzen dituzu (uztartu nahi/behar izatekotan) feminismoa eta itzulpen-jarduna? Agenda edo itzulpen-proiekturik duzu?\nGai honetan, bereizketa bat egingo nuke. Alde batetik, literatura eta autore baten izenarekin argitaratzen diren lanak daude, eta, bestetik, nire egunerokoan itzuli behar izaten ditudan beste testuak. Erakunde batean nago eta itzultzen ditudan testuak herritarrentzat dira, ez daukate autore bat, badago narratzaile bat atzean, baina ez dute autore zehatz bat.\nLiteraturari dagokionez, edo autore baten izenpean ateratzen diren testuei dagokienez, nire proiektua da argitara ateratzea isilduako ahotsak, nire xumean. Esan nahi dut, ez dut arkeologia-lanik egingo, ez nago horretan sartuta, jende ezezagunaren bila artxiboetara joan, inork irakurri ez dituenen bila… zentzu horretan diot arkeologiarena. Bai, ordea, gurean ez dauden autoreak. Hori oso argi ikusten da gure podcastean. Denetik dago, baina asko dira emakumeek idatzitakoak edo generoaren ikuspegitik ekarpen bat egiten dutenak, generoaren mugak nolabait hautsi dituztenak edo kolokan jarri dituztenak. Nire proiektua, orduan, bada alde batetik argitara ateratzea testigantza horiek, eta beste alde batetik, testu horien bitartez lanabesak jartzea euskaraz pentsatzen lagunduko digutenak. Euskaraz hitz egin ahal izatea eta kontzeptu horiek edukitzea euskaraz: zer da etxeko aingerua, kontzeptu bat da, hitz egin dezakegu horretaz; zer dira nagusiaren lanabesak, nagusiaren lanabesekin ez duzu nagusiaren etxea suntsituko; zer da kristalezko sabaia, edo hormako paper horia… Horiek dira kontzeptu konplexuak laburbiltzen dituzten hitzak. Nire proiektua da hitz horiek euskarara ekartzea guk horretaz hitz egin ahal izateko. Badakizu, euskaraz badugu esaera hori: izena duenak izana du.\nNeure eguneroko lanaz ere esan nahi nuke zerbait. Nik ezin diot feminista izateari utzi, feminista bazara feminista zara eguneko 24 orduetan, batzuetan gauzatu ahal duzu gehiago, bestetan gutxiago, eta denok ere deskantsu pixka bat behar izaten dugu, eta batzuetan ezikusia egiten duzu; baina feminista izatea nire identitatearen parte bat den heinean, uste dut nire lan-eremu guztietan eduki behar duela isla. Orduan problematikoagoa da administrazioan, baina hor ere uste dut zertxobait egin daitekeela. Labainagoa da, eta jende asko ez da ados egongo, baina nire erronka xumea bada. Adibide batekin adieraziko dizut: duela gutxi lanean tokatu zitzaidan osasun-zientzietako ikasleen eginbeharrei buruzko testu bat itzultzea, eta jartzen zuen: “los médicos y las enfermeras…”. Fideltasunaren izenean nik jarri beharko nuke “mediku jaunak eta erizain andreak”, baina nik badakit ez zela asmo kontzientea izan bereizketa hori egitea, aurreiritzi batzuen ondorio dela, orduan nik itzulpenean ez dut bereizketa hori egingo. Nire eskuetara horrelako desoreka sexistak dituzten testuak iristen direnean, desorekak ezabatzen ditut. Are gehiago, interpretazioan aukera daukadanean emakumeen presentzia nabarmentzen dut. Nire lankide bati gertatutako adibidea aipatuko dizut, interpretazioaren arlokoa. Batek esan zuen: “irakasle bat, tesia egin duena arkitekturan…”. Orduan nire lankideak interpretatu zuen: “si una profesora que ha hecho su tesis sobre arquitectura…” Euskaraz ez dago generorik, inork ez daki hizlariak zer zeukan buruan, eta orduan zergatik betikotu behar dut nik maskulinoaren generikotasun hori? Nire hautua bestea da. Batek esan dezake ideologia egiten ari naizela, baina maskulinoa hautatzea ere ideologia egitea da. Nik maskulinoa generiko moduan erabiltzen badut, ideologia jakin baten alde egiten ari naiz.\nKontu linguistiko konkretuetara etorrita, gogoratu naiz podcasterako Mark Twainen testu bat itzuli nuela, duela ez asko: Was the world made for man? Hor berak generikoki erabiltzen du man, eta zalantzan ibili nintzen gizaki jarri edo gizon jarri. Iruditzen zait bi jarrerak defendagarriak direla. Batetik, garai hartako irakurleentzat testuak zeukan efektu bera sortzeko (hau da, generikoa), «gizaki» erabili daiteke. Baina, bestalde, igual gehiago interesatzen zait gaur egungo jendea harritzea. «Gizon» hitza «pertsona» esateko horrela erabilita ikustea gaur egungo irakurleentzat gogorra egiten bada, horrek lagundu egingo dio nire agendari. Kontraste hori sortzea emankorra izango da, gaurko irakurlearentzat etengabe «gizon», «gizon», «gizon» dakarren testu bat gogorra delako.\nZergatik betikotu behar dut nik maskulinoaren generikotasuna? Nire hautua bestea da. Batek esan dezake ideologia egiten ari naizela, baina maskulinoa hautatzea ere ideologia egitea da. Nik maskulinoa generiko moduan erabiltzen badut, ideologia jakin baten alde egiten ari naiz.\nEzin elkarrizketa amaitu Xerezaderen artxiboa aipatu gabe, Jasone Larrinagarekin batera grabatzen duzun literatur podcasta.\nPodcasta gure kuttuna da, ilusio handiz (eta ordu asko emanez) egiten dugun gauza. Audioa asko gustatzen zait. AEBetan egon nintzenean ikusi nuen zenbat literatura dagoen han entzungai, eta zenbat irakurketa publiko egiten den, eta asko zaletu nintzen. Betidanik gustatu zait irakurketa ozena, bai irakurtzea eta bai entzutea ere. Badago jende asko kostatu egiten zaiona irakurtzea, edo nagia daukana, edo beldurra ematen diona liburu-denda batera sartzeak. Nahi nuena zen, alde batetik, niri horrelako atsegina ematen didan gauza baten jendearen esku ipintzea, eta, bestetik, ohitura handirik ez daukan jendeak ere gozatu ahal izatea narrazioez eta literaturaz oro har. Gure beste asmo bat da ezagutzera ematea jada eginda dauden gauza pila bat. Guk asko itzultzen dugu podcasterako, baina erabiltzen ditugu baita ere itzulita dauden gauzak. Literatura Unibertsalaren bildumarekin gertatzen da lan pila bat daudela eginda, batzuk oso-oso onak, baina edizioak agortuta daudela, edo jendeak ez dituela ezagutu ere egiten. Gero, inertziak ere gure kontra egiten du. Nire adinerko jendeak, behintzat, gaztelaniaz edo frantsesez ezagutu ditu klasiko gehienak eta ematen du gogorra egiten zaigula euskaraz hartzea. Podcasta da apur bat zera esatea bezala: ez duzu irakurri nahi? Ba nik irakurriko dizut! Eta ikusten duzunean zer ondo, zer xamur, eta zer atsegina den zuk egingo duzu bide hori eta ikusiko duzu zenbat gauza dauden eta zer irakurgarriak diren.\nGauza jakingarri bat da gure podcastean daudela entzungai beste inon euskaraz ez dauden literatur pieza batzuk. Uste dugu primizia horiek ere balio erantsia ematen diotela gure podcastari. Azkenik, beti esaten dut jendea animatzeko eskariak egitera gure blogean, esateko zeintzuk entzun nahi lituzketen. Eta aprobetxatu nahi dut, baita ere, Bilbo Hiria irratiari eskerrak emateko, haiek aukera eman ez baligute ez genukeelako podcasta sortuko. Guk hasieran ez genekien ezer, eta beraiek eman ziguten bertara joan eta grabatzeko aukera. Eta, podcastaren kolaboratzaile guztiei ere gure eskerrik beroena: bai beren itzulpenak edo idazlanak grabatzeko baimena eman diguten itzultzaile eta idazleei, eta bai tarteka gurekin irakurtzera etorri direnei. Sarea da giltzarria!\nTags: Ana Morales, itzultzaileak mintzo


Ipuinetako pertsonaiak, Arrigorriagako inauterien inspirazio iturri | El Correo\nZurekinIpuinetako pertsonaiak, Arrigorriagako inauterien inspirazio iturri\nIpuinetako pertsonaiak, Arrigorriagako inauterien inspirazio iturri\nEdurne Zuri pertsonaian inspiratutako karrozan. / J. Ruiz\nAurtengo edizioko berritasun handienetako bat karrozen desfilea izango da\nJ.ECHEVARRÍA Miércoles, 7 febrero 2018, 10:27\nInauteriak ospatuko dira asteburu honetan Euskal Herria osoan eta hiritar askok mozorroa janzteko aukera behar bezala aprobetxatuko dute. Dena den, beti gertatzen den bezala herrialde batzuk saiatuko dira ikuspegi berezi bat ematen euren aratusteei. Hori da behintzat, Arrigorriagak egingo duena; izan ere, ipuinak balio izango du aurtengo edizioko inspirazio nagusi bezala.\nLogikoa denez, aurtengo edizioaren hasieran txikienak izango dira protagonista nagusiak, eta jai handi batekin hasiko dituzte inauteriak ostiralean, otsailaren 9an. Esan bezala, gai orokorra ipuinak izango dira eta mota guztietako mozorroak jantzita, eskolatik udal-kiroldegiraino doan kalejira kolorez beteko dute 15:15ean, Urgoiti, Kurtzeta eta Severo Ochoa kaleetatik barrena. Ondoren, dantza-erakustaldia izango da, eta jarraian, 16:30ean, txokolatada hasiko da.\nHurrengo egunean, larunbatean, jaiak aurrera jarraituko du, eta aurreko urteetan bezala, Arrigorriagako zenbait taldek (Aritz Berri, Abarrak, Arga Gazte Asanblada, Eskola, Gure Esku dago, Gure Magalean eta On Egin), udalarekin batera, herri inauteriak girotuko dituzte.\nAurtengo edizioko berritasun handienetako bat karrozen desfilea izango da. Lanbotik abiatuko da arratsaldeko 19:00etan, eta plazara iritsiko da Batukale taldearen laguntzarekin. Bertan, Plazodromoa antolatuko da ordu erdi beranduago, 22:00ak arte. Aldez aurretik, 20:00etan, gaztainak banatuko dira, eta gero taldeak herria girotzera animatu nahi dira, norbere kontura. Ez ezazu pentsa eta mozorroa jantzi ezazu!\nZinea eta zientzia uztartzen dituen zikloa eskainiko da euskal hiriburuetan Emakume musulman baten istorioa, lehen pertsonan, Bidebarrieta liburutegian


Escrito el 28 de Enero de 2018 en vasco con un tamaño de 6,62 KB\n7. - Trantsizioa Euskal Herrian: Gernikako Estatutua\n1976ko abenduan hasi zen, Erreforma Politikorako Legearekin batera, Eta amaitu zen EAErentzako Gernikako Estatutua onartzearekin (1979) eta Nafarroarentzako Foru Hobekuntzarako Legearekin (1983).\nEuskal Herriarentzako autonomía lortzeko prozesua 1978ko urtarrilean hasi zen, Errege dekretu batek behin-behineko erregimen autonomikoa onartu eta Euskal Kontseilu Nagusia eratu zenean. Araba, Bizkaia eta Gipuzkoako alderdi Guztietako (EAJ, PSOE, UCD eta EE) senatari Eta diputatuek (1977ko ekaineko hauteskundeetan hautatuak) osatu zuten Kontseilua. Nafarroako parlamentariek ez zuten parte hartu nahi izan Erakunde horretan eta beren autonomía erregimen propioaren aldeko apustua egin zuten. Lehenengo aldi honetan, Ramón Rubial sozialista izan zen burua.\nEuskal Kontseilu Nagusiari egotzitako zeregin nagusia autonomía estatutuaren proiektua egitea zen. Testua idaztean, aurretik EAJk egíndako proiektua hartu zuten Oinarri gisa, eta beste alderdi politiko batzuek (PSOE, EE, ESEI) sinatu zuten; UCDk erreparoekin eta AP eta HB alderdiak, ordea, kanpoan geratu ziren. HBk Euskal Herríaren batasun zatiezina aldarrikatzen zuen eta bere eredu alternatíboa Aurkeztuz.\n1978ko abenduaren 6an Konstituzíoa onartu zen erreferendum batez bitartez. Euskadirí dagokionez, Abstentzioa % 55,3koa izan zen, eta hautesleen % 23,9k ezezko botoa eman zuten. Nafarroan, bestalde, parte hartzea % 73,6koa izan zen, eta hautesleen %93k eman Zuten baiezko botoa.\nEstatutu proiektua 1978ko abenduaren 29an -\nKonstituzioa indarrean hasi zen egun berean-Gernikan Aurkeztu ondoren Gorteetara eraman zuten. Gobernua eta bere alderdía, UCD, proiektuan jasotakoaren aurka azaldu ziren -\neuskal parlamentariek Hasierako testuari jadanik onespena eman zioten arren- Konstituzioan Jasotakoaren kontrajotzen zuelako.\n1979ko martxoan demokraziako Bigarren hauteskunde demokratikoak egin ziren. Nazionalismo erradikalak Ordezkaritza handia lortu zuen (HBk hiru diputatu, EEk bat) eta EAJk berriro Bere indarra erakutsi zuen (zazpi diputatu), Euskadin boto gehien bildu zuen Alderdia izanik.\nUne horretatik Aurrera, negoziazio tartea ireki zen talde nazionalistaren eta UCDren Gobernuaren artean. Negoziazioetan Adolfo Suárezek berak eta EKNko presidente Berriak, Karlos Garaikoetxeak, hartu zuten parte. Azkenean, jatorrizko testuko Printzipio batzuk leundu egin ziren, konstituzioaren esanetara egokitzeko. Hala Ere, erantsitako xedapenean esanda geratu zen estatutuak ezartzen duen autonomi Erregimena onartzeak ez duela esan nahi Euskal Herriak uko egiten dienik bere Eskubide historikoei.\nFuntsean guda Zibilean indarrean egon zen estatutuaren antzekoa da. Euskal Autonomía Erkidegoa Arabak, Gipuzkoak eta Bizkaiak osatuko dutela dio, eta baita Nafarroak ere, bertan sartzea erabakitzen Badu. Estatutuak, euskal foruak eta eskubide historikoak aitortzen ditu eta, horren Ondorioz, EAEk barne lurralde antolaketa berezía (erkidegoko lurralde bakoitzak Bere autogobernurako erakunde propioak, hau da Foru Aldundiak eta Batzar Nagusiak, ditu) eta Kontzertu Ekonomikoan oinarritutako finantziazio eredu Berezía ditu. Bestalde, eskumen asko ditu adminístrazioaren, ordena publikoaren Eta hezkuntzaren esparruetan.\n1979ko urriaren 25ean estatutua onartu zen. Erreferendumaren kanpainan, EAJ, EE, PSOE, PCE, UCD Eta APren zati bat baietzaren alde agertu ziren; HB, EMK eta LKI, berriz, Abstentzioaren alde. Erroldaren % 54k estatutua onartu bazuen ere, abstentzioa % 40,23ekoa izan zen eta ezetza % 5,14koa. Abstentzio ehuneko handiak argi Erakusten zuen euskaldunen artean banaketa sakona zegoela. 1979ko abenduaren 18an promulgatu zen estatutua, lege organíko baten bidez.\n1980ko martxoaren 9an lehenengo hauteskunde autonomikoak egin ziren. Horietan ere abertzaleak izan Ziren nagusi. HBk Eusko Legebíltzarrean parte ez hartzea erabakitzeak bakarrik Gobernatzeko bidea ireki zion EAJri. Lehendakaria Karlos Garaikoetxea izan zen.\nNafarroak aparteko Autonomía erkidegoa osatu zuen, bere estatutu propíoarekin: Foru Hobekuntzarako Legea. Legea 1983an jarri zen indarrean, herritarren erreferenduma egin gabe.\nEuskal herriko trantsizioa Lurralde historikoen legea Trantsizioa euskadin Euskal Herriko lurralde historikoak


Birulentzia - Wikipedia, entziklopedia askea.\nBirulentzia mikrobio baten ahalmen patogenoari deritzo. Patogenizitatea mikrobio batek gaixotasuna sortzeko gaitasuna bada, birulentzia patogenizitatearen neurri kuantitatiboa da: bakterio patogeno batek birulentzia gehiago ala gutxiago eduki dezake, adibidez.\nBirulentzia oso aldakorra izan daiteke espezie bereko bakterioen artean: espezie baten andui batzuk, esaterako, birulentzia handikoak izan daitezke, eta beste batzuek -aldiz- birulentzia oso urria eduki dezakete.\nBakterio edo birus bati bere birulentzia modu artifizialean murrizten zaionean andui moteldua lortzen da. Andui moteldu horiek antigorputzen sorrera eragiten dute, baina ez dute gaixotasunik sortzen; hori dela eta oso erabiliak izaten dira txerto moduan. Bakterio baten birulentzia murrizteko hazkuntza-inguru artifizialetan mantentzen da luzaro bakterio hori, animalietatik pasatu gabe. Hazkuntza-inguru horietan bakterioak ez baditu kondizio optimoak moteltze hori areagotu egiten da. Moteldutako anduia animalia batean gero txertatzen bada sortzen den patologia oso arina izaten da, birulentzia galdu duelako.\nHainbat faktorek areagotzen dute mikrobio baten birulentzia. Hauek dira aipagarrienak:\ntoxinen ekoizpena. Bakteriar-toxinek nabarmen bizkortzen dute bakterio baten ahalmen patogenoa. Bi toxina mota daude: endotoxinak eta exotoxinak; exotoxinak, batez ere, hilgarriak izan daitezke oso kopuru txikitan. Tetanos eta botulismoaren bakterioek (Clostridium tetani eta Clostridium botulinum, hurrenez hurren) exotoxina indartsuak ekoizten dituzte, kobraren pozoia baino kaltegarriagoak, ostalariaren bizitza arrisku larrian ipini ahal izaten dutenak.\nkapsularen presentzia. Bakterio batzuek duten polisakaridozko kapsulak mikrobioa babesten du immunitate-sistemaren fagozitoen aurrean. Streptococcus pneumoniae (pneumonia baten eragilea), esaterako, erresistentea da fagozitosiarekiko, inbasio-ahalmen handia izanik kapsulari esker.\nazal bati atxikitzeko gaitasuna: birusek eta, batez ere, bakterioek infektatzen dituzten zeluletan atxikitzen dira egitura bereziei esker (adhesinak). Zenbat eta eraginkorragoak izan adhesina horiek orduan eta birulentzia handiagoa du mikrobioak.\nentzima eta beste molekula batzuen ekoizpena. Bakterio patogenoek ekoizten dituzten molekula batzuek laguntzen dute gaitza ezartzen eta iraunarazten: leukozidinak (leukozitoak suntsitzen dituzte), hialuronidasa (ehun konektiboa desegiten du), estreptokinasa (fibrinazko pikorrak disolbatzen ditu), etab.\nAzken aldaketa 12 iraila 2020(e)an, 07:17(e)tan\nOrriaren azken aldaketa: 12 iraila 2020, 07:17.


Burdin Aroko zeramika zatiak topatu dituzte Murugainen - Aramaio - Goiena.eus\nBurdin Aroko zeramika zatiak topatu dituzte Murugainen\nMireia Bikuña 2015-10-25 18:24\nOndare Babesa elkarteak deituta hemezortzi lagun ibili dira indusketak egiten. Zeramika zatiez gain botila zatia eta bala-zorroak topatu dituzte. Bestalde, Burdin Aroko eta gerra garaiko aztarnak ikusteko bisita gidatuan 50 bat lagunek parte hartu dute.\nUrrian zehar herritarrekin egindako indusketak bukatu dituzte Murugainen. Bi zapatutan egindako lanaren ostean "pozik" daude Ondare Babesa elkarteko kideak. "Oso gustura ibili gara. Hemezortzi lagun elkartu gara. Gehienak aramaioarrak, baina Andoaindik etorritakoak ere izan ditugu. Aztarna gehiago topatu ditugu, baina oraindik badago non begiratu", esan du elkarteko kide Etor Telleriak.\nAurtengo indusketak bukatuta, hurrengo astean Ondare Babesa elkartekoen txanda izango da. Urriko lanak bukatutzat emango dituzte.\nBestalde, orain arte induskatutako lekuetatik bisita gidatua egin dute. Ordubete inguruko bisita izan da eta 50 bat lagunek parte hartu dute. Murugainen aurkitutakoak eta aurkikuntza horien testuinguru histokikoa azaldu dute Ondare Babesa elkartekoek.


Hong Kongeko demokraziaren aldeko mugimenduaren ezaugarri nagusia da ez daukala buruzagirik, horizontala da. 2014an, berriz, Aterkien Mugimenduak buruzagiak zeuzkan eta haietako batzuk espetxeratu egin zituzten. Buruzagirik ez edukitzeak saihestu egiten du bururik gabe geratzea». Woody Taam ikaslearenak dira azalpenak. 24 urte ditu, eta lau hilabete daramatza Poliziari aurre egiten, gudu zelai bihurtutako Hong Kongeko kaleetan. Iragan ekainaren 9an abiatutako protestek astindu egin dute britainiarren kolonia ohia. Estradizio legearen kontra sortu ziren —hilaren 23an utzi zuten proposamena bertan behera—, baina sufragio unibertsalaren aldeko bihurtu dira. «Gizarteko maila guztietako jendea inplikatzen ari da, doan eskaintzen digute haien talentua, eta teknologia berriak erabiltzen ditugu. Horrek ahalbidetu digu halako arrakasta lortzea eta borrokari hainbeste denboran eustea», nabarmedu du Tamek.\n«Ekintza guztiak modu organikoan sortzen dira: jendeak proposamenak egiten ditu LIHKG foroan, eta, gero, jendea Telegrameko taldeetan antolatzen da», gehitu du Kenny Tai-k, 25 urteko manifestariak. «Bakoitzak ahal duena eskaintzen du». LIHKG foroa blokeatu egin nahi dute Txinaren aldeko zenbait diputatuk, eta manifestariek Telegram erabiltzen dute, enkriptatze sistema sendoa duelako.\nKazetaritza ikasleek eta komunikabide digitalek smartphone-en bidez zuzenean eskaintzen dituzte protestak, Poliziaren edozein gehiegikeria erregistratzeko eta atxilotuen izenak jasotzeko. Atxilotuek beren izenak oihukatzen dituzte, haien kasuen berri izan dadin eta desager ez daitezen. Abokatu taldeek doan eskaintzen diete legezko babesa, txat aplikazioen bidez.\nHKMap.live webguneak markatzen du non dagoen Polizia eta non gertatzen ari diren istiluak —Apple-k betoa jarri dio aplikazioari—. Informatikari anonimo batek garatu du erreminta, herritarrek gatazka guneak saihesteko; baina gobernuarentzat mehatxu bat da, manifestari bortitzenei informazioa ematen dielako istiluen kontrako polizien mugimenduez.\nAskok atzerriko potentzien esku sartzea ikusten dute manifestaririk erradikalenen bitartekoen sofistikazioan eta oparotasunean, eta Txina ezegonkortu nahi izatea egozten diete. Kaskoak dituzte buruan; gas maskarak; laser erakusle indartsuak, poliziak itsutzeko; trafiko seinaleekin edo erditik puskatutako maletekin egindako ezkutuak; baita rotaflexak ere, Txinako Gobernuari lotuta dauden dendetan sartzeko. «Errealitatea askoz ere sinpleagoa da: Hong Kongeko bizilagunak dirua ematen ari gara finantza kolektiboko kanpainen bidez», azaldu du Jessica Chen-ek, Hong Kongeko Unibertsitate Baptistako Ikasleen Batzordeko kideak.\nDirua biltzeko kanpaina horietako gehienek helburu gisa jarritako kopurua baino askoz ere gehiago biltzen dute. Gainera, diru bilketak egiten dituzte kalean, martxa baketsuetan. «Poliziari aurre egiten diogun gehienok eman egiten ditugu kaskoak eta gas maskarak», Chenen esanetan. «Hong Kongeko herritar gehienek bat egin dute mugimenduarekin, badakitelako huts eginez gero gaur egun dauzkagun askatasunak gal daitezkeela Txinak hiria goitik behera kontrolatzera iristen denean, 2047an».\nHerritar askok egin duten bidearen erakusgarri da Chen bera: «Manifestazioetara joaten nintzen, baketsuak zirenean. Geroago, ordea, gurasoak nire segurtasunaz kezkatzen hasi ziren, eta, zenbait ika-mika izan eta gero, etxean giltzapetu ninduten, atera ez nendin. Aukeratu egin behar izan nuen: nire familia edo nire printzipio politikoak. Bietako inori uko ez egiteko bidea bilatu nuen: ez naiz protestetara joaten, baina lagundu egiten dut, atzealdetik».\nChenen eginbeharren artean dago gaur egungo garaiari egokitutako bat: atxilotutako ikasleek sare sozialetan argitaratu dituztenak ezabatzea. «Poliziak haien kontuak aztertzen ditu, eta, beraz, atxilotuta daudela jakin bezain laster, harremanetan jartzen gara familiarekin eta lagunekin, haien sare sozialetan esku hartzeko eta atxilotuen kontrako karguak ez gauzatzeko. Batzuek beren pasahitzak ere uzten dizkigute lan hori egiteko».\nBorroka ez dagokie Hong Kongeko herritarrei bakarrik. Mundu guztiko ekintzaile txinatarrek laguntzen diete sormenaren arloan, protestetako bizienetakoa. Badiucao da, esaterako, Txinaren kontrako artista nabarmenenetakoa. Bere talentua baliatzen du manifestarien bost eskaeren alde zinta politiko garratzak marrazteko. Zenbait irudi ikoniko sortu ditu eta askotan ikus daitezke Hong Kongeko Lennonen hormetan itsatsita. Protesta margoketez eta posterrez betetzen dituzte bertako hormak eta pasabideak.\n«Artea funtsezkoa izaten ari da protestei bizirik eusteko», dio Badiucaok berak. «Hiru modutara egiten du: jendea bat eginda mantentzen du; eskaerak berrritu egiten ditu, zentzu berriak eta dimentsio ezberdinak emanez; eta mugimenduarekin bat egiten duen jendea erakartzen laguntzen du. Nire arteak hizkuntza bisuala baliatzen du herria ahalduntzeko, mugimenduaren garairik ikonikoenak erregistratzeko eta mezua mundu osora zabal dadin errazteko. Albisteak abiadura bizian kontsumitzen dira, baina arteak iraun egiten du. Nire zinta bat biral bihurtzen baldin bada, munduak kasu egiten dio, eta kausarekin bat egiten du. Nire irudiak Lennongo hormetan itsatsita ikusteaz harro nago».\nBiral bihurtu dira Txinako banderaren izar horiekin egindako svastikaren diseinuak. Gauza bera gertatu da irudi horiek laguntzeko sortutako hitzarekin eta traolarekin: #Chinazi.\nMarrazkietan gorde eta mundura zabaldu dituzte manifestazioen garai klabeak: Yuen Longeko jipoiak; gomazko balen kolpeengatik begiak galdu dituzten manifestariak; eta istiluen kontrako polizien oldarraldia Prince Edward metro geltokian. Manifestariek eskuetan eusten diete marrazki horiei Poliziaren aurrean. Badiucaok Aintza Hong Kongi ereserkiaren arrakastaren adibidea gehitu du. Batzuek ereserki ofizial gisa jartzeko proposatu dute. Duela egun batzuk Hong Kong askatzeko bideo jokoa ere sortu zuten.\nAskorentzat, hori guztia da XXI. mendeko gizarte zibilaren protestarako eskuliburu berria. Ez baita Hong Kongera mugatzen, Badiucaok nabarmendu duenez: «Munduko diktadurarik handienaren eta boteretsuenaren kontra protesta egiten ari dira Hong Kongeko herritarrak. Haien ereduak eragina du munduko beste mugimendu askotan». Hala jaso du Txinako prentsa ofizialak ere, Hong Kongeko mugimenduarekin kritikoena deank. Global Times egunkari ultranazionalistak, esaterako, Hong Kongeko, Txileko eta Kataluniako protesten hainbat parekotasun aipatu ditu.\nEsteladak Hong Kongen\nKataluniako independentziaren aldeko mugimenduaren antzekotasunaz ari da, batez ere. Pekini interesatzen baitzaio azpimarratzea Hong Kongeko mugimenduak ez duela demokrazia nahi, sezesioa baizik. Eta ez dela baketsua, biolentoa baizik. Hong Kongeko herritarrek Kataluniaren aldeko martxa bat egin berri dute, esteladez betea. Stand with Catalonia (babestu Katalunia) leloa ohiko bihurtu da, beste batzuekin batera, manifestarien oihuetan eta hiriko pintaketetan.\nHu Xijin Global Times-eko editore nagusiak bi mugimenduen arteko antzekotasuna ikusi zuen, lehen aldiz, Bartzelonan Prateko aireportua ixten saiatu zirenean. Hong Kongeko manifestariek lortu zuten hango aireportua bi egunez jarraian ixtea. Xijinen egunkarian azpimarratu egin dute Hong Kongeko Poliziaren neurritasuna, Kataluniakoekin eta Txilekoekin alderatuta.\n«Gure eskaeren artean, oraingoz, ez dago independentzia, nahiz eta gutako askoren azken helburua hori den. Baina Kataluniarekin bat egiten dugu, estatuaren errepresioagatik, Poliziaren bortizkeriagatik eta oinarrizko askatasunengatik. Eta preso politikoak egotearen kontra gaude». Lucia Tse ingeniari gaztea izan zen iragan astean manifestazioetan esteladekin parte hartu zutenetako bat. «Espainian batzuek esaten dute zer gertatzen ari den jakin gabe hitz egiten dugula, baina informatu gara. Pertsona batzuk espetxeratu dituzte autodeterminazio galdeketa bat proposatzeagatik. Guk galdeketa babesten dugu». Lelo batekin amaitu du azalpena: «Guztiok espetxeratu gaitzakezue, baina ez gure ideiak».\nJason Leungek ere uste du Hong Kongen independentzia dela irtenbidea Txinako Eskualde Autonomo Berezi horrentzat. Bere testigantza deigarria da, gobernuarentzat lan egiten baitu: «Hasieran, lehen lerrora joaten nintzen, baina, orain ez, beldurra baitut agian ezagutu egingo nautela eta horrek nire ibilbide profesionala kaltetuko duela. Dena den, uste dut independentziak azken urratsa izan behar duela eta ezin dugula oraindik proposatu. Oraingo ahalegin guztiak izan behar du sufragio unibertsala lortzeko, eta eskualdeko parlamentuan demokraziaren aldeko gehiengoa lortzeko».\nLeungek azaroaren 24ko hauteskundeak kudeatzen dituen bulegoan lan egiten du —hemezortzi barrutietako 452 ordezkari aukeratuko dituzte—. Txinaren aldeko alderdien hondamena eta demokraziaren aldekoen igoera espero du. «Horrek handitu egingo du gobernuaren kontrako presioa, eta uste dut prest egongo dela amore emateko», jarraitu du. Amore eman, zertan? «Poliziaren jokabideari buruzko ikerketa independente bat onartzea. Gauzatuz gero, guztia abiatu zuen lege proposamena bertan behera uztea lortuta, erakutsiko dugu, Txilen gertatu bezala, mobilizazioak balio duela zerbaiterako».


Myanmarko junta militarraren aurkako salaketa jarri dute Hagan | Mundua | Berria\nJunta militarraren kontrako «greba isila» deitutakoa egin zuten atzo. Argazkian, Yangonko kaleak hutsik. EFE Tamaina handiagoan ikusi\nGiza eskubideen aldeko talde batek Myanmarren agintean dagoen junta militarreko buru Min Aung Hlaingen aurkako salaketa jarri du Nazioarteko Justizia Auzitegian, Hagan (Herbehereak). Joan den otsailaren 1ean emandako estatu kolpearekin bat egiten ez duten ekintzaileen aurka gizateriaren kontrako krimenak egitea egozten dio Myanmarko Erantzukizun Proiektuak jeneralari. Taldeari iruditzen zaio tortura «sistematikoki eta modu orokortuan» erabili dutela protesta mugimendua «bortizki erreprimitzeko», eta, horrenbestez, auzitegiari eskatu dio gertakariak iker ditzala. «Uste dugu zigor aurreikuspenak onak direla, eta hamaika arrazoi daudela Min Aung Hlaingen aurkako atxilotzeko agindua emateko», nabarmendu du taldearen zuzendari Chris Gunnessek, ohar batean. «Kolpearen liderra da bere agindupean dauden indarrek masiboki egindako krimen lazgarrien erantzulea».\nBadira akusazioa mamitzeko datuak. NBE Nazio Batuen Erakundearen Giza Eskubideen Bulegoak atzo jakinarazi zuenez, militarrek 1.300 bat lagun hil dituzte aurreko otsailean agintea hartu zutenetik; besteak beste, 75 adingabe. Myanmarko preso politikoei arreta eskaintzen dien giza eskubideen aldeko talde batek hildakoak eta atxilotutakoak zenbatzen ditu, eta, haren arabera, militarrek ia 11.000 lagun atxilotu dituzte azken hilabeteetan. NBEk badu, gainera, Myanmarrerako ikerketa independenteak egiten dituen egitasmo bat, eta atariko azterketek diote zibilen aurka egindako erasoak «gizateriaren kontrakoak» direla. Egitasmoaren buru Nicholas Koumjianek berriki esan duenez, estatu kolpeaz geroztik 219.000 informazio elementu dituzte akusazio horiei oinarria emateko. «Ebidentziek erakusten dute segurtasun indarrek modu koordinatuan jokatzen dutela hainbat eskualdetan, eta sistematikoki egiten dutela pertsona jakin batzuen kontra: esaterako, kazetarien eta medikuen kontra», azpimarratu du Koumjianek, asteon.\nHRW Human Rights Watch GKE gobernuz kanpoko erakundeak NBEk aipatutako jokabide horietako bati heldu zion, hain zuzen, hilaren hasieran argitaratutako txosten batean. Zehaztu zuen joan den martxoaren 14an militarrek gutxienez 65 manifestari hil zituztela Yangonen, eta ekintza hori prestatuta zegoela. HRWen esanetan, militarrek herritarrak inguratu zituzten, eta «hiltzeko bezainbesteko indarra» erabili zuten Aung San Suu Kyi estatu kontseilari kargugabetuaren gobernua berrezartzeko eskatzen zutenen kontra. Militarrek diote estatu kolpea beharrezkoa izan zela, iritzita iazko azaroan egindako bozetan «iruzurra» gertatu zela. Aung San Suu Kyi Bakearen Nobel saridunaren NLD Demokraziarako Liga Nazionalak irabazi zituen hauteskunde horiek, alde handiz.\nHain zuzen, junta militarrak bi urteko espetxe zigorra ezarri zion Bakearen Nobel saridunari joan den astelehenean, matxinada egotzita. Sententzia horren eta, oro har, junta militarraren kontra protesta egiteko, oposizioak «greba isila» egin zuen atzo, eta, antolatzaileetako batek Myanmarko egunkari bati adierazi zionez, helburua izan zen «kaleak hustea eta mundu guztia egun batez etxean geratzea».


Santanalde EKoop Berangon - Arrasate TaldeaArrasate Taldea\nSantanalde EKoop Berangon, promozioaren deskribapena\nHerria: Berango, Bizkaia\nKokapena: Santa Ana Auzoan, Basotxu Kalean.\nTelefonoa: 94 679 03 81\nAzalera: 62-tik 76 metro karraturarte.\nZuzendaritza teknikoa: Ispizua Arquitectos 3, S.L. Arkitektoa: Iñigo de Ituarte.\nSantanalde EKoop Berangon egin behar dugun 15 etxebizitza Tasatuen promozioa da, Santa Ana Auzoan. Promozioa 15 etxebizitzez osaturik dago, 62,55 eta 76,46 metro karratu bitarteko azalerekin, garajea eta trastelekua ere badutelarik, Sukaldea ere altzariekin eta elektratresnekin horniturik dago. Informazioa eta izenematea Berangoko Udaletxean. Kudeaketa, Inversiones y Servicios Arrasatek eramango du, 25 urte etxebizitzen kooperatibak kudeatzen daramatzan enpresa.\nEtxebizitzen zozketara aurkezteko arauak:\nUrteko batezbesteko diru sarrera 12.000 eta 50.000 € artekoa izatea.\nBeste edozein etxebizitzaren jabea ez izatea.\nEuskadin erroldatua egotea.\nEtxebizitza guztiak daude salduta, Informazio gehiago telefono honetan: 94 679 03 81 eta Berangoko Udaletxean.


Vitoria-Gasteizko Udalaren web-orria - Gizarte-baliabideak - Iruzur fiskalaren kontrako borrokaren protokoloa\nGizarte-baliabideak - Iruzur fiskalaren kontrako borrokaren protokoloa\n2015eko azaroaren 18an jarri zuen martxan gizarte-baliabideak kudeatu eta kontrolatzeko protokoloa, nahiz eta 2005eko maiatzeko Gizarte-prestazio ekonomikoetako iruzurraren kontra borrokatzeko protokoloaren luzapena eta eguneratzea den.\nBaliabide publikoen kudeaketa egokirako balio du protokolo horrek, eta orobat administrazio-lana bizkortzeko, erabiltzaileek administrazio publikoak lehendik duen dokumentazioa aurkeztu beharrik ez izateko eta, gainera, iruzurra eragozteko.\nGasteizko Udaleko Gizarte Politiken Sailaren eskumeneko gizarte-prestazioak tramitatu eta kudeatzeko prozesuan aplikatuko da protokoloa.\nGizarte Politiken Sailak, gizarte-prestazioak tramitatzeaz arduratzen den aldetik, protokoloa aplikatzen du, eta inplikatutako gainerako udal sailen laguntza jasotzen du, baliabide publikoak, gizarte-prestazioak kasu honetan, hobeto kudeatze aldera.\nPrestazio sozial ekonomikoen alorreko iruzurra hiru unetan gerta daiteke:\nTramitatzean: laguntza ukatzea ekar lezake, edo proposamena benetako datuetara egokitzea.\nLaguntza indarrean den bitartean: laguntza bertan behera uztea ekar lezake, edo benetako egoerara egokitzeko aldatzea.\nLaguntzaren indarraldia bukatu ondoren, gastua justifikatzeko orduan. Hauek dira justifikatu behar diren laguntzak: etxebizitzarekin edo haren oinarrizko ekipamenduarekin zerikusia duten gastuetarako, jantzi eta oinetakoetarako eta osasun-gastuetarako ematen direnak. Behar bezala justifikatu ez direlako ez ezik, beste zenbait baldintza ez betetzeagatik ere erreklamatzen dira laguntzak, indarraldia bukatu ondoren.\nHauek dira laguntzak ukatzea edo bertan behera uztea dakarten arrazoiak, iruzurtzat jotzen direnak:\n- Aldaketak ez komunikatzea.\n- Inklusio-hitzarmenari uko egitea edo ez betetzea, egoera sozialean, familiarenean, lanekoan edo ekonomikoan izandako aldaketak ez komunikatzeagatik.\n- Datuak ezkutatzea.\n- Prestazioa zein etxebizitzatarako eskatzen den, bertan ez bizitzea.\n- Legezkotasunera egokitzen ez den alokairu-kontratua -babes ofizialeko etxebizitza tasatua Eusko Jaurlaritzaren baimenik gabe alokatu edo laga delako, edo maizterra edo alokairu-kidea etxebizitzan bizi ez delako-.\n- Prestazioa zehaztutako helburura ez bideratzea.\n- Agiriak faltsutzea.\nArrazoi horiei gehitu behar zaie laguntza justifikagarriak ez justifikatzea gastuak egiaztatzen dituzten ordainagiriak aurkeztean. Kasu horretan, nahiz eta hasieran laguntzak jasotzeko betebeharrak bete, ez da bete gastuak justifikatzeko obligazioa, eta, horregatik, gizarte baliabideen iruzurrezko erabileratzat jotzen da.\n2015. eta 2017. urteen artean egindako ekintzak\n2015eko azaroaz geroztik, ugari izan dira martxan jarri diren neurri zehatzak, azken urteetan egiten ziren guztiez gain -behar bezala jasota daude protokoloan-.\nHauek dira neurrietako batzuk:\nKontsultak egiteko aukerak hobetzea administrazio-langile guztiei, diru-bilketa betearazleko ordainagiriak kontsultatu ahal izateko, Ogasun Sailak eskatzen baitu zorra ordaintzeko.\nDatuak trukatzeko fitxategietan diruzkoak ez diren elikadura-prestazioak gehitzea, beste administrazio publiko batzuek lagatako erabiltzaile horien datuak ere eskuratzeko.\nDosierra tramitatzeko beharreko diren pertsonaren datu guztiak jasoko dituen aplikazio informatikoa garatzea -datu pertsonalak, Gizarte Segurantza, ogasuna...-.\nEkonomikoak ez diren prestazioak gehitzea -jantokia eta diruzkoak ez diren elikadura-prestazioak- laguntzen ziurtagiri eta egiaztagirietan.\nInternetarako sarbidea administrazio-langileengana zabaltzea, kontsultatu beharreko webguneetara sarbidea izan dezaten.\nAlokairuaren ordainketa banku-helbideratzearen bitartez egiaztatzea, eta legean aurreikusitako bestelako moduak baliatuz eginez gero, ordainagiriak entregatzea, argi ageri direlarik filiazioa, data eta sinadura.\nLanbiderekiko koordinazioa hobetzea:\nSailen arteko lantalde bat eratzea, Lanbiderekiko koordinazioan gertatzen diren disfuntzioak aztertzeko.\nGizarte Politiken eta Osasun Publikoaren Saileko eta Lanbideko zuzendaritzen arteko bilerak, zeinen haritik erabaki zehatzak hartu baitira:\nBi erakundeen arteko koordinazio-bide eta -figurak ezartzea.\nDBE edo EPOren aurrerakin gisa jasotako udal prestazioen zorra kitatzeko atzerapenak zuzenean Udalari ordaintzea.\nDBE eta EPO ebazteko epeen jarraipena.\nEtxebiderekiko interoperatibotasun-zerbitzua zabaltzea. Bizikidetza-unitateko kideen kopuruari buruzko informazioa sartu da, familia-osaera gure datuekin alderatzeko, eta bajaren data eta arrazoiak gehitu dira.\nLanbiderekiko interoperatibotasuna zabaltzea.\nEntitate laguntzaileetatik jasotzen diren datuen artean gehitu da Gurutze Gorriak pobrezia energetikoari aurre egiteko ematen duen laguntza.\nOptikoen Elkargoak informazioa ematen du, eta begi-protesietarako laguntzen zenbatekoak doitzeko baliatzen da.\nLaguntzak justifikatzeko egutegia: laguntzak kudeatzeko aplikazioan programa bat gehitu da, justifikatu behar diren laguntzei dagozkien ordainagiriak erregistratzeko -alokairua, mantentzea, amortizazioa, protesia...-.\nProtokoloa hobetzeko lana etengabea da, eta emaitzak oso onak, baliabideak kontrolatu eta kudeatzeari dagokionez, irisgarritasuna hobetzeari, hots, tramitazioa errazteari dagokionez eta, azken batean, gizarte-zerbitzuetan hartzen diren pertsonei ematen zaien arretaren kalitate hobetzeari dagokionez.


Oin-oharrek gai bati buruzko informazio gehiago ematen dute orrialdearen beheko aldean, eta amaiera-oharrek dokumentuaren amaieran. LibreOffice aplikazioak automatikoki zenbakitzen ditu oin-oharrak eta amaiera-oharrak.\nOin-oharra edo amaiera-oharra txertatzeko\nEgin klik dokumentuan, oharraren aingura kokatzea nahi duzun lekuan.\nAukeratu Txertatu - Oin-oharrak eta amaiera-oharrak - Oin-oharra edo amaiera-oharra.\nNumerazioa arean, hautatu erabili nahi duzun formatua. Karakterea hautatzen baduzu, sakatu Aukeratu botoia eta hautatu oin-oharrean erabili nahi duzun karakterea.\nMota arean, hautatu Oin-oharra edo Amaiera-oharra.\nOin-oharra sartzeko, Txertatu tresna-barrako Txertatu oin-oharra zuzenean ikonoan klik egin dezakezu.\nOin-oharra edo amaiera-oharra editatzeko\nSaguaren erakuslea esku bihurtzen da dokumentuko oin-oharraren edo amaiera-oharraren ainguran kokatzean.\nOin-oharren edo amaiera-oharren testua editatzeko, egin klik oharrean edo egin klik oharraren ainguran, testuan.\nOin-ohar baten formatua aldatzeko, egin klik gainean, sakatu ⌘+TF11 'Estiloak' leihoa irekitzeko, egin eskuineko klik zerrendako "Oin-oharra" aukeran, eta aukeratu Aldatu.\nOin-oharraren edo amaiera-oharraren testutik testuko ohar-aingurara joateko, sakatu OrrGor.\nOin-ohar edo amaiera-ohar baten ainguraren numerazio-propietateak editatzeko, egin klik ainguraren aurrean, eta aukeratu Editatu - Oin-oharra/amaiera-oharra.\nLibreOffice aplikazioak oin-oharrei eta amaiera-oharrei aplikatzen dien formatua aldatzeko, aukeratu Tresnak - Oin-oharrak eta amaiera-oharrak.\nOin-oharren edo amaiera-oharren testu-arearen propietateak editatzeko, aukeratu Formatua - Orrialdea, eta egin klik Oin-oharra fitxan.\nOin-oharra kentzeko, ezabatu oin-oharraren aingura testuan.\nTitle is: Oin-oharrak edo amaiera-oharrak txertatzea eta editatzea


"Denboraren balioa" - - Goiena.eus\nMarijo Pagaldai 2013-11-28 01:00\nBizi garen leku honetan, zein balio du denborak?\nMundu psikologikoan denbora tarte batean gauza handiak imajinatu, pentsatu eta sentitu ditzakegu, eta mundu horretan errealak eta benetakoak dira. Baina eguneroko bizitzan, ideia, sentimendu horiek errealizatuta ikustea espero dugunean, konturatzen gara ez direla beti bat etortzen pentsatzen, hitz egiten edo sinesten dugunarekin. Denbora behar dute egunerokotasunean finkatzeko eta egia bihurtzeko eta horregatik behar ditu errepikapena, saiatzea behin eta berriro, pazientziarekin eta itxarotea.\nGaur egunean, komunikabideek informazioa eta ideia berriak azkar jasotzeko aukera ematen diguten garaian, gure imajinazioa eta sortzeko askatasuna oso agerian daude eta uste dugu hori nahikoa dela errealitate bihurtzeko. Eta horrela ez diogu geure bizitzan espaziorik eta denborarik uzten behar bezala garatzeko eta benetakoa egiteko.\nNeure esperientziak baieztatu dit garrantzitsua dela lekua eta denbora ematea ere isiltasun tarteei, espazio “hutsei”, itxaronaldiei, itxuraz “ezer ez egiteari”, “ez jakiteari”; izan ere, momentu horiek geure asmo edo helburuei agertzeko, kokatzeko, prestatu eta zuztarrak hartzeko lekua ematen diete.\nHorrela denborarekin garatu eta egiazkoak bihurtu litezke.


Oñatiko Soziologia Juridikoko Nazioarteko Institutuak 2017ko maiatzaren 18an "Europako adingabeen justizia leheneratzaile eredua: Euskadiren erronka" mintegia antolatu du - Justizia Administrazioa Euskadin\nOñatiko Soziologia Juridikoko Nazioarteko Institutuak 2017ko maiatzaren 18an "Europako adingabeen justizia leheneratzaile eredua: Euskadiren erronka" mintegia antolatu du\nDatorren ostegunean, maitzaren 18an, nazioarteko zenbait adituk Europako adingabeen justizia leheneratzaile ereduari buruz arituko dira Oñatiko Soziologia Juridikoko Nazioarteko Institutuak antolatutako mintegi zikloen baitan. Mintegia Justizia Leheneratzailean aditu den Tim Chapmanek eta Eusko Jaurlaritzako Helduen Justizia Zerbitzuaren arduradun Roberto Morenok gidatuko dute.\nEuropako ereduak praktika egokienak eta eraginkortasunerako gakoak ikertzen ditu. Ikerketa, European Forum For Restorative Justice taldeak bultzatzen du eta Justizia leheneratzailean aditu den ikertzaile talde batek zuzentzen du (Eusko Jaurlaritza talde horren partaide da).\n80.hamarkadaz geroztik Eusko Jaurlaritzak, araudi-esparru ofizialik gabe, adingabeei zuzendutako bitartekaritza prozesuak jarri ditu abian. 2000. urtean 5/2000 Legea, urtarrilaren 12koa, adingabeen erantzunkizun penalari buruzkoa, jarri zen indarrean. Une hartan, adingabe kaltegileekin legezko “bitartekaritza” eta “adiskidetze” prozedurak abian jartzeko aukera ezarri zen. Harezgero, Eusko Jaurlaritzaren Lantalde Psikosozialak izan dira Auzitegi Barruko bitartekaritzaren arduradun, eta adingabeekin abian jarritako prozedura kopuruak nabarmen egin du gora (2015ean 387 bitartekaritza auzi); horien artean, biktima-kaltegilearen arteko zuzeneko bitartekaritza auzi kopurua oso handia izan da (%40).\nMintegiaren helburua Europako Adingabeen Justizia leheneratzaile eredua aurkeztea eta Euskadin garatutako proiektuekin alderatzea da, bai adingabeen auzitegi barruko bitartekaritza arloan, bai eta Eusko Jaurlaritzaren adingabeen justizia sistemaren baitan Adingabeen Zentroetan garatutako betearazpen ereduei dagokienez ere.\nGainera, Justizia Leheneratzailearen teknika berriak ezagutzeko aukera egongo da, besteak beste, zirkuluak eta hitzaldiak, eta euskadiko adingabeen justizian horiek ezartzeko aukerak aztertuko dira. Justizia arloan diharduten profesionalekin ere etorkizunean Adingabeen Justizia Leheneratzaile eredua ezartzeko aukera jorratuko da, alegia, adingabeen arloko epaile eta fiskalekin, justizia leheneratzailearen Euskadiko adituekin eta adingabeen justizian Euskadin lan egiten duten bitartekari eta teknikariekin.\nOñatiko Soziologia Juridikoko Nazioarteko Institutuaren workshop-en egutegia.\nAuzitegi Barruko Bitartekaritza Judiziala.\nEuskadiko Justizia Leheneratzailea.\n2017ko maiatzaren 9ean argitaratua. Honi buruz gehiago irakurri: Justiziarekin elkarlana. Iruzkin bat egin.


BIDASOA XXI IGERIKETA TALDEA DESAGERTZEKO EGOERAN : KIROLETIK\nKlubak berak ohar bidez jakinarazi zuen, Irungo Udalak kiroldegien kudeaketaren kanona ordaintzeari utzi nahi diola.\nDesagertzeko arriskuan, horrela aurkitzen da Bidasoa XXI Igeriketa kluba. Azken 20 urteetan emakumezko zein gizonezko taldea Ohorezko Mailan izan duen Euskadiko klub bakarra egoera larrian aurkitzen da. Klubak aditzera eman zuen antzera, “Irungo Udalak Artaleku eta Azken Portuko kiroldegien kudeaketaren kanona ez ordaintzeko asmoa erakutsi ondoren, kluba desagertzeko egoeran aurkitzen da”. Hala jakinarazi zieten udal ordezkariek azken asteetan izan dituzten bileretan.\nUrtero, kanonaren diru-sarrerak aldakorrak dira, Azken Portu zein Artalekuko kiroldegien irabazien araberakoa, hain zuzen ere. Kanonak Bidasoa XXI Igeriketa Klubaren diru-sarreren %30a suposatzen du; beraz, Irungo Udalak hartu duen erabaki honek, arrisku larrian jartzen du irungo igeriketa klubarean jarraipena. Bidasoa XXI Igeriketa taldeak 70 langilek eta 260 kirolarik osatzen dute, gutzi horien jarduna ere arriskuan utziko luke Irungo Udalak.\nBidasoa XXI Igeriketa taldeak jakinarazi duenez, “ez da lehen aldia udalak igeriketa zailtasunetan jartzen duela; izan ere, aurreko urteetan ordaindu beharreko eta 32.000 euroak gainditzen dituen diru-laguntzak ordaindu gabe jarraitzen du Irungo Udalak”.\nKiroletik saioan Ane Sasetari, Bidasoa XXI Igeriketa taldeko lehendakariari eginiko elkarrizketa.


Lugaritz bete du Joseba B. Lenoir Gang boskoteak - Irutxuloko Hitza : Irutxuloko Hitza\nLugaritz bete du Joseba B. Lenoir Gang boskoteak\nMikel Larratxe, Anari eta Petti gonbidatu berezi bezala aritu dira Irutxuloko Hitzaren 10. urtemugaren festan.\nJoseba Baleztena eta Petti. (Argazkia: Lide Ferreira)\nKristoren gogoa zuten Donostian kontzertua eskaintzeko, eta halaxe erakutsi dute Joseba B. Lenoir Gang musika taldeko kideek. Publikoa zutik jarri ez ezik, eurek ere gozatu dute oholtza gainean, abesti batetik bestera are eta indar gehiago eskainiz. Kontzertua hasi baino minutu batzuk lehenago amaitu dira sarrerak, eta Lugaritz kultur etxeko ekitaldi aretoa bete egin da. Irutxuloko Hitzaren 10. urtemugaren festa, beraz, rock erritmoan ospatu dute hedabide zaleak. Gainera, emanaldia berezia izan da oso, Anari, Petti eta Mikel Larratxe gonbidatuek ere hartu baitute parte eta elkarrekin jo dituzten zenbait abestirekin Itoiz taldeari omenaldia egin nahi izan diotelako.\nKontzertua hasi baino lehen, bertaratu direnek Irutxuloko Hitzaren hamar urte hauen hainbat azalen erakusketa ikusteko aukera izan dute, baita eurek gaurko azalaren protagonista izateko ere. Ondoren, hedabidearen alde topa egin eta mokadutxo bat jan dute, aretoaren ateak ireki dituzten arte. Eserlekuak zeuden arren, lehenengo gonbidatu berezi Mikel Larratxe sartu den bezain laster publikoa zutik jarri da, eta abeslariekin batera kantatu du. Horrela egon da aretoa kontzertu amaiera arte. Joseba B. Lenoir Gang musika taldeak hirian jotzen zuen lehenengo aldia izan da, eta lortu duen arrakasta ikusita pozik agertu dira taldekide zein gonbidatuak.\n"Gutako erdion segurtasuna ezin dugunez bermatu, jaiak bertan behera uztea erabaki dugu"\nEraso sexisten aurkako protesta jendetsua egin dute gauean Parte Zaharrean


Asteartea, otsailak 22\n'Nola eragiten diete kontsumitzaileen eskubideek enpresei?' hitzaldia\n'Online', Arrasate | Hitzaldiak\nKontsumobideko kideek azalduko dituzte legeak izandako aldaketak, kontratuak, prezioak, itzulketak, bermea, gatazkak konpontzea eta merkealdiak, besteak beste. Online izango da –gazteleraz– baina aldez aurretik eman behar da izena honako galdetegia beteta.\n'Nola eragiten diete kontsumitzaileen eskubideek enpresei?' hitzaldia 'Online'\nKontsumobideko kideek azalduko dituzte legeak izandako aldaketak, kontratuak, prezioak, itzulketak, bermea, gatazkak konpontzea eta merkealdiak, besteak beste.\nOnline izango da –gazteleraz– baina aldez aurretik eman behar da izena honako galdetegia beteta.\nTicket Bai-ren gaineko jardunaldia\nKulturate, Arrasate | Ikastaroak\nTicket Bai aplikatzearen gainekoak azaltzeko jardunaldia antolatu dute Debagoieneko ostalariendako. Izena aldez aurretik eman behar da: 943 31 60 40 telefono zenbakira deituta edo Tikcet Bai helbidean.\nTicket Bai-ren gaineko jardunaldia Kulturate\nTicket Bai aplikatzearen gainekoak azaltzeko jardunaldia antolatu dute Debagoieneko ostalariendako.\nIzena aldez aurretik eman behar da: 943 31 60 40 telefono zenbakira deituta edo Tikcet Bai helbidean.\nBaserri inguruko plastiko bilketa\nBatuko den plastiko mota da: Siloa estaltzeko erabiltzen den plastikoa. Belar boletan erabiltzen den plastikoa. Negutegietan eta ortuan lurra estaltzeko erabiltzen den plastikoa. Negutegiak estaltzeko plastikoa. Arratsaldez utzi behar da plastikoa, finkatutako lekuetan, beste nonbait nahi bada aurretik deitu behar da adosteko. Bilketa lekuren bat aldatu gura izanez gero deitu egin behar da: 943 76 2 547 telefonora.\nBaserri inguruko plastiko bilketa Oñatiko auzoak\nBatuko den plastiko mota da:\nSiloa estaltzeko erabiltzen den plastikoa.\nBelar boletan erabiltzen den plastikoa.\nNegutegietan eta ortuan lurra estaltzeko erabiltzen den plastikoa.\nNegutegiak estaltzeko plastikoa.\nArratsaldez utzi behar da plastikoa, finkatutako lekuetan, beste nonbait nahi bada aurretik deitu behar da adosteko. Bilketa lekuren bat aldatu gura izanez gero deitu egin behar da: 943 76 2 547 telefonora.\n'Haurraren hizkuntza garapena' hitzaldia\nKuku Mikuren egoitza, Aretxabaleta | Hitzaldiak\nKuku Miku elkarteak antolatuta haurraren hizkuntza garapenaren gaineko argibideak emango ditu Esan logopedia zentroko Libe Morales adituak. Izena aldez aurretik eman behar da: kukumikuelkartea@gmail.com.\n'Haurraren hizkuntza garapena' hitzaldia Kuku Mikuren egoitza\nKuku Miku elkarteak antolatuta haurraren hizkuntza garapenaren gaineko argibideak emango ditu Esan logopedia zentroko Libe Morales adituak.\nIzena aldez aurretik eman behar da: kukumikuelkartea@gmail.com.\nHAPO: parte-hartze saioa\nArkupe kultura etxea, Aretxabaleta | Batzarra\nHiri Antolamenduko Plan Orokorra (HAPO) zehazteko parte hartze saio orokorra egingo dute eta hainbat gai jorratuko dituzte, hala nola natura-ingurunea, mugikortasuna eta etxebizitza.\nHAPO: parte-hartze saioa Arkupe kultura etxea\nZinema aretoa, Oñati | Literatura\nGaurko saioan hizpide izango duten liburua da: 'Antzararen bidea (Jokin Muñoz). Dinamizatzailea: Miriam Luki.\nTertulixan euskaraz Zinema aretoa\nMartxoaren 8a gertatzeko batzarra\nEmakumeen Nazioarteko Eguna antolatzen hasi da herriko emakume taldetxo bat eta horri jarraipena emango diote. Ateak zabalik daude ekarpenak egin edo antolatze lanetan parte hartu gura duten emakume guztiendako.\nMartxoaren 8a gertatzeko batzarra Arkupe kultura etxea\nThoreau-ren hausnarketak naturan. Antonio Casado de la Rocha-ren hitzaldia, filosofoa eta EHUko irakaslea. Natur Eskolak antolatutako ingurumen jardunaldien barruan.\n'Walden gaur' Zinema aretoa\n"Egunkaria, gizarte zibilaren arrakasta" aurkezpen eta solasaldia\nJoan Mari Torrealdai Nabeak ia amaitua utzi zuen Egunkaria, gizarte zibilaren arrakasta liburua aurkezteko solasaldi zikloa egingo dute Berria, Elkar eta Jakin fundazioak datozen asteetan eta Arrasaten izango da lehen geldialdia, AEDren eta Goienaren laguntzarekin. Torrealdaik hasitako memoria lanari bukaera eman dion Joanmari Larrartek egingo du liburuaren aurkezpena eta ondoan izango du Joseba Ezpeleta arrasatearra, Egunkaria itxi zutenean, AEDko lehendakari izanik, Arrasaten sortu zen herri batzordean buru-belarri aritu zena. Goienako kazetari batek gidaturik, Euskaldunon Egunkariaren historia zein haren itxierak piztu zuen herri mobilizazioa ekarriko dizkigute gogora bien artean.\n"Egunkaria, gizarte zibilaren arrakasta" aurkezpen eta solasaldia Kulturate\nJoan Mari Torrealdai Nabeak ia amaitua utzi zuen Egunkaria, gizarte zibilaren arrakasta liburua aurkezteko solasaldi zikloa egingo dute Berria, Elkar eta Jakin fundazioak datozen asteetan eta Arrasaten izango da lehen geldialdia, AEDren eta Goienaren laguntzarekin.\nTorrealdaik hasitako memoria lanari bukaera eman dion Joanmari Larrartek egingo du liburuaren aurkezpena eta ondoan izango du Joseba Ezpeleta arrasatearra, Egunkaria itxi zutenean, AEDko lehendakari izanik, Arrasaten sortu zen herri batzordean buru-belarri aritu zena.\nGoienako kazetari batek gidaturik, Euskaldunon Egunkariaren historia zein haren itxierak piztu zuen herri mobilizazioa ekarriko dizkigute gogora bien artean.\nBaserriko plastiko bilketa\nTelefonoz aurrez adostutako lekuan, Elgeta | Bestelakoak\nBaserriko plastiko bilketa Telefonoz aurrez adostutako lekuan\nAnder Etxanizen erakusketa\nGaurtik, martxoaren 6ra arte.\nAnder Etxanizen erakusketa Aroztegi aretoa


Barkosi entzunda, edonork pentsa dezake bide ez demokratiko bati esker heldu dela agintera. Nola da posible, bestela, gutxiengo baten ordezkaria izanik Nafarroako presidente bihurtzea?\nJakina denez, errealitate-printzipioari jarraituz, Barkosek esan nahi zuena ez zen hori, euskalduna izatea ez zela derrigorrezko bihurtuko baizik, bere Gobernuak ez zuela herritar abertzaleak fabrikatzeko asmorik. Edo antzeko zerbait.\nOso bestelako irakurketa egin daiteke.\nBarkos ez zen Gobernura iritsi abertzalea delako, baizik eta agintean zeudenak kaleratu ahal izateko gehiengo sozial batek bozkatu zuelako. Azken finean, Corralito forala babesten zutenak Diputazio jauregitik botatzea zuten helburu.\nAlabaina, gehiengo sozial horretan zeuden (daude) abertzaleak eta ez abertzaleak. Eta edonon, presidente demokratiko bat gehiengo sozialari esker heltzen da agintera. Nafarroan ere hori gertatu zen, baina Barkosek ez zuen bere burua kokatu gehiengo horren baitan, gutxiengoaren barruan baizik. Gainera, gutxiengo abertzalea epe luzerako izanen da gutxiengoa Nafarroan (ez bada betiko).\nGauzak horrela, hil ala biziko garrantzia dauka gu eta haien arteko marra non kokatzen den jakiteak. Azken finean, politika eraldatzailearen gakoa hor dago: nor gara gu eta nor dira haiek?\nBarkosek gauzak benetan aldatu nahi dituen gehiengoaren ordezkaria izan nahi badu, ez dio abertzalea izateari utzi behar, baina gehiengo horrek zer eskatzen duen aztertu (zeren zain dago?) eta horri erantzun behar dio.\nBestela esanda: gu eta haien arteko marra nondik doan zehaztea eta nor gauden alde batean eta nor dauden beste aldean aztertzea (ziurrenik, abertzaletasunak ez du marra hori zehazten). Eta horren arabera jokatu behar du, boteretsu batzuei gustatuko ez bazaie ere. Orduan, amestutako aldaketa etorriko da, eta berarekin batera, benetako gatazka politikoa, inork ez dituelako bere pribilegioak borondate onez utzi nahi.\nJakina denez, ez dago guztion mesederako erabakiak hartzerik. Beraz, batzuen kalterako neurriak hartzerakoan (Corralito foralaren babesle eta onuradunen kalterako, noski), gauza bat oso garbi eduki behar da: nor gara gu eta nor dira haiek.


Inkestak dio: Sare sozialetan igarotako denbora ondo pasatutako denbora da Martech Zone\nLarunbata, abuztuak 13, 2011 Igandea, urria 4, 2015 Lorraine Ball\nAldian-aldian enpresa txikien jabeek galdetzen digute ea sare sozialetan denbora merezi duen. Gure emaitzen arabera 2011ko Enpresa Txikien Sare Sozialen Inkesta galdera horren erantzuna BAI da! Jarraipen inkesta honetan, enpresa txikiak 1-50 langile dituzten enpresak bezala definitzen dira. Garrantzitsua da inkesta hau ez dela saiatu sare sozialak erabiltzen dituzten enpresa txikien kopurua neurtzen, baizik eta dauden enpresa sozialen erabiltzaileek tresnak nola erabiltzen dituzten.\nInkesta hau linean egin da erabat. 1ko maiatzaren 1etik uztailaren 2011era bitartean. Jakingo duzuenez, Google Plus ekainaren amaieran jarri zen abian, eta ez zen azterketan aukeratu. Inkestarako estekak Twitter, Facebook, LinkedIn eta posta elektronikoaren bidez bidali ziren. Www-en ere zabaldu zen.roundpeg.biz www.MarketingTechBlog.com. 243 langile baino gutxiago dituzten enpresetako enpresa txikien jabeen 50 erantzun jaso ditugu.\nEnpresa txikien jabeek sare sozialekin zer pentsatzen eta egiten zuten ulertzen jakin nahi genuen. Sare sozialak enpresa txikien salbatzailea edo denbora galtze erraldoia ote diren jakitera abiatu ginen?\nBadirudi datuek sare sozialek berunezko sorreran eragin positiboa dutela adierazten dutela. Enpresen jabeen ia% 70ek sare sozialetatik eramaten dituztela adierazi dute. Baina azken lerroan gehitzen ari al da?\nAurten egindako ikerketaren negozioen erdiak baino gehiagok adierazi dute sare sozialak gutxienez beren salmenten% 6rekin konektatuta daudela, beraz, ordainketa argi dago\nIruzkinak aztertu ahala garbi dago negozioen jabeak ez datozela bat sare sozialen potentzialarekin. Hona hemen negozio jabeek esan zigutena ea galdetu genien Sare sozialak: negozio praktika sendoa edo denbora galtzea?\nSare sozialekin zure bezeroak edo bezero potentzialak ez badituzu harritzen, zure lehia da.\nSare sozialak marketinaren puzzle zati bat besterik ez dira. Ez baduzu planik eta eduki onik, sare sozialek ez dute zure negozioa salbatuko.\nSare sozialek ROI txarra sortzen dute "denbora" inbertsioa denean.\nXede-marketinaren zehaztasunari dagokionez, negozio txartelak hegazkinetik botatzea baino zertxobait hobea da.\nKontuz ibili Twitterren eta Facebook-en denbora gehiegizkoa igarotzean. Denbora jatekoak izan daitezke.\nEz duzu denbora asko igaro behar publiko horretara iristeko.\nEz zaitez zalapartan harrapatu. Sare sozialak ez dira zure negoziorako salbatzaile magiko batzuk. Doakoa da zure denborak ez badu ezer balio eta pertsonalki hori da nire ondasun garestiena.\nDenbora eta arreta SMri jartzeak guztiz merezi du.\nInkestaren emaitza osoen kopia bat nahi al duzu? Hemen deskargatu dezakezu:\nAug 16, 2011 9: 30 AM\nSare sozialak negozio txikientzako ezagunenetakoak bihurtu dira SEO teknika ugari dituela. Orain jende asko elkarren artean konektatzen da sare sozialetan, beren ideiak, pentsamenduak eta iritziak partekatzen ditu eta gune sozialetan ere eska dezakete. Beraz, haien eskaera ezagutuz negozioak handitu ditzakegu gune sozialen bidez. Horrela, gune sozialak negozioak eztabaidatzeko lekua da eta baita arazo sozialak ere.\n17ko abuztuak 2011, 6:37\nEskerrik asko iruzkinagatik. Zuzen zaude. Sare sozialek zeregin garrantzitsua betetzen dute SEOn, baina gizakiaren konpromiso onuretarako ere balio du.\nSep 8, 2011 5: 07 AM